TRIFYLIANEWS - ΤΑ ΝΕΑ ΤΗΣ ΤΡΙΦΥΛΙΑΣ: 24/02/2014\nΣε Τριφυλία και Πυλία περιόδευσε το Σαββατοκύριακο ο Νίκος Γόντικας\nΣτην Τριφυλία και Πυλία περιόδευσε το Σαββατοκύριακο ο υποψήφιος Περιφερειάρχης με τη Λαϊκή Συσπείρωση που στηρίζει το ΚΚΕ Νίκος Γόντικας και μίλησε σε συγκέντρωση το Σάββατο το βράδυ στους Γαργαλιάνους, την Κυριακή το πρωί στο Κοπανάκι και το βράδυ στου Χανδρινού. Συζήτησε την επερώτηση που κατέθεσε η Λαϊκή Συσπείρωση στο Περιφερειακό Συμβούλιο για την ανάγκη μέτρων στήριξης των αγωνιζόμενων αγροκτηνοτρόφων και ικανοποίηση των δίκαιων αιτημάτων τους, επερώτηση που θα συζητηθεί σήμερα στη συνεδρίαση του ΠεΣυ. Ανέδειξε την ανάγκη να διαλυθούν οι αυταπάτες σε τμήμα μικρομεσαίων αγροτών και κτηνοτρόφων ότι μπορεί με αυτή την πολιτική να αντέξουν. Η σωτηρία τους έρχεται σε σύγκρουση με αυτές τις πολιτικές και τα κόμματα που τις στηρίζουν, σε σύγκρουση και αποδέσμευση από την ΕΕ, ώστε να ανοίξει ο δρόμος για την ανάπτυξη προς όφελος του λαού.\nΔιαμαρτυρίες εμπόρων Τριφυλίας για Επιμελητήριο και ΟΑΕΕ\nΣε νέες ταλαιπωρίες που αφορούν την εξυπηρέτησή του έχει μπει ο εμπορικός κόσμος της Τριφυλίας αφού από την μια δεν υπάρχει πλέον υπάλληλος του Επιμελητηρίου στην περιοχή -ο οποίος εκ περιτροπής βρισκόταν σε Κυπαρισσία, Φιλιατρά και Γαργαλιάνους-, ενώ από την άλλη κλείνει και το υποκατάστημα του ΟΑΕΕ στην Κυπαρισσία, με το οποίο έχουν άμεση σχέση όλοι οι έμποροι της περιοχής. Ηδη έχουν εκφραστεί οι................................................\nδιαμαρτυρίες για αυτά τα ζητήματα από τον Εμπορικό Σύλλογο Φιλιατρών και στο ίδιο μήκος κύματος κινούνται και οι άλλοι εμπορικοί σύλλογοι της περιοχής, αφού όπως τονίζουν, το κλείσιμο υπηρεσιών επιφέρει πολλαπλά πλήγματα σε μια περιοχή, αλλά κυρίως σε αυτούς που εξυπηρετούνται. Αυτό σημαίνει, όπως μας είπαν, χαμένες εργατοώρες, κόστος μετακινήσεων, χάσιμο της άμεσης ενημέρωσης και πρόσβασης, αλλά και ταλαιπωρία. Οσον αφορά το Επιμελητήριο, έχουν τις διαβεβαιώσεις ότι σύντομα θα ξαναέρθει υπάλληλος στην περιοχή, σε ό,τι αφορά τον ΟΑΕΕ όμως είναι αμφίβολο αν θα μπορέσει τελικά να μείνει έστω ένα μικρό γραφείο, που να τους εξυπηρετεί. Είναι μεγάλο το πρόβλημα που έχει δημιουργηθεί, επισήμανε ο πρόεδρος του Εμπορικού Συλλόγου Κυπαρισσίας Πάνος Παναγιωτόπουλος, σημειώνοντας: «Για το Επιμελητήριο έχω μιλήσει με τον πρόεδρο και μου ανέφερε ότι το θέμα είναι προσωρινό. Δεν μπορεί να μην υπάρχει ένας υπάλληλος για την εξυπηρέτηση τόσων εμπόρων της περιοχής, όταν από την Τριφυλία το Επιμελητήριο εισπράττει 150.000 ευρώ. Το πρόβλημα είναι μεγάλο, την στιγμή μάλιστα που το Επιμελητήριο δεν έχει κανένα κόστος για γραφεία στην περιοχή. Για τον ΟΑΕΕ έχουμε μιλήσει με τον υποδιοικητή και μας λέει ότι γίνονται προσπάθειες να παραμείνει ένα γραφείο στην Κυπαρισσία, έστω και με λιγότερους υπαλλήλους. Βλέπουμε να γίνεται αποψίλωση των πάντων και μας έχουν κάνει πια χωριό, αυτό θα πρέπει να σταματήσει. Το πρόβλημα που δημιουργείται είναι τεράστιο, εμείς έχουμε πολλές συναλλαγές με τον ΟΑΕΕ και μια πολύ καλή εξυπηρέτηση από το προσωπικό του. Δεν μπορεί να τα κλείνουν όλα έτσι χωρίς να υπολογίζουν τίποτα». Ο πρόεδρος του Εμπορικού Συλλόγου Φιλιατρών Σταμάτης Τσίγκανος επισήμανε: «Υπάρχει σημαντικό ζήτημα, από το Επιμελητήριο ενημερωνόμασταν για διάφορα προγράμματα και είχαμε εξυπηρέτηση σε θέματα που μας αφορούν. Μπορεί κάποια πράγματα να γίνονται ηλεκτρονικά αλλά είναι άλλη η προσωπική ενημέρωση. Αυτό που ζητάμε είναι να υπάρχει εκπρόσωπος στην περιοχή. Επίσης πρόβλημα υπάρχει με το ΓΕΦ αλλά και το γραφείο του ΟΑΕΕ, υπάρχουν πολλές υποθέσεις και συναλλαγές που έχουμε με αυτές τις υπηρεσίες, δεν μπορεί ο κάθε επαγγελματίας να πηγαίνει στην Καλαμάτα για να εξυπηρετηθεί, που πέρα από το κόστος όταν θα πάει θα πρέπει να βρει τον υπάλληλο αλλά και να κάτσει στην ουρά. Είναι ταλαιπωρία και απαξιωνόμαστε σαν περιοχή όταν δεν μπορούμε να εξυπηρετηθούμε στον τόπο μας». Ο πρόεδρος του Εμπορικού Συλλόγου Γαργαλιάνων Φώτης Παναγιωτόπουλος υπογράμμισε: «Υπάρχει πρόβλημα καθώς αφορά πολύ κόσμο, τόσο το Επιμελητήριο όσο και ο ΟΑΕΕ. Εμείς σαν εμπορικός σύλλογος έχουμε παραχωρήσει γραφείο στο Επιμελητήριο για να μην έχει κόστος. Η απουσία υπαλλήλου από την περιοχή δημιουργεί πρόβλημα, έχουμε τόσα εμπορικά καταστήματα και τόσες μικρές βιοτεχνίες, όλος αυτός ο κόσμος πρέπει να πηγαίνει πλέον στην Καλαμάτα. Το ίδιο συμβαίνει και με τον ΟΑΕΕ. Εχουμε ζητήσει από τον πρόεδρο του Επιμελητηρίου να υπάρχει υπάλληλος στην περιοχή μας. Ενώ και ο ΟΑΕΕ πρέπει να διατηρήσει το γραφείο του».\nΤΑ ΠΡΩΤΟΣΕΛΙΔΑ ΤΩΝ ΕΦΗΜΕΡΙΔΩΝ ΤΗΣ ΜΕΣΣΗΝΙΑΣ ΣΗΜΕΡΑ ΔΕΥΤΕΡΑ 24/02/2014\nΣε Τριφυλία και Πυλία περιόδευσε το Σαββατοκύριακο...\nΔιαμαρτυρίες εμπόρων Τριφυλίας για Επιμελητήριο κα...


Παράνομες οι κλήσεις στο λιμάνι της Πάτρας\nΔημοσίευση 27 Μαΐου 2012, 20:16 / Ανανεώθηκε 27 Ιουνίου 2013, 14:55\nΣυνεχίζονται οι διαμαρτυρίες οδηγών που παρκάρουν στο παλιό λιμάνι της Πάτρας και εισπράττουν... κλήσεις του λιμεναρχείου.\nΣυνεχίζονται οι διαμαρτυρίες οδηγών που παρκάρουν στο παλιό λιμάνι της Πάτρας και εισπράττουν... κλήσεις του λιμεναρχείου. Ξέροντας ότι το τμήμα από Γούναρη έως Αγ. Νικολάου ανήκει στον δήμο, πολλοί οδηγοί κατακλύζουν το χώρο σταθμεύοντας εκεί τα οχήματά τους, αλλά ...πέφτουν από τα σύννεφα όταν τα ροζ χαρτάκια στα παρμπρίζ.\nΜάλιστα το περασμένο Σάββατο το μεσημέρι ένας οδηγός λίγο έλειψε να πιαστεί στα χέρια με έναν άνδρα του λιμενικού. Οι φωνές τους ακούστηκαν αρκετά μέτρα μακριά και είναι μάλιστα χαρακτηριστικό ότι ο διαπληκτισμός μεταξύ τους στάθηκε αφορμή για να μαζευτεί πολύς κόσμος γύρω τους. Και μετά άρχισαν να πέφτουν «βροχή» οι διαμαρτυρίες και των άλλων οδηγών...!\nΠάντως σύμφωνα με πληροφορίες, η επίδοση κλήσεων από λιμενικούς είναι παράνομες, από την στιγμή που ο χώρος ανήκει στον Δήμο. Απλά ως συνήθως συμβαίνει στην Ελλάδα δεν έχει φθάσει η σχετική απόφαση στο Λιμεναρχείο.


Τρόπος επίλυσης προβλημάτων εμφάνισης Google Pixel 2XL\nΟι χρήστες Pixel 2XL αντιμετώπισαν προβλήματα με μια συσκευή, συμπεριλαμβανομένων των σχετικών με την οθόνη. Αν και αυτό σας ενοχλεί, διαβάστε τον οδηγό μας σχετικά με τον τρόπο επίλυσης προβλημάτων προβολής του Google Pixel 2XL.\nΔιαβάστε επίσης - Πώς να επαναφέρετε εργοστασιακά το Google Pixel 2 και το Pixel 2XL\nΠρόβλημα 1: Πρόβλημα που αναβοσβήνει στην οθόνη κατά το ξεκλείδωμα ή το κλείδωμα του Pixel 2XL\nΕκτός από την οθόνη που αναβοσβήνει κατά το ξεκλείδωμα ή το κλείδωμα, αρκετοί χρήστες ανέφεραν επίσης το ίδιο πρόβλημα κατά την εκκίνηση της συσκευής. Ακολουθεί μια επιδιόρθωση που οι χρήστες βρήκαν χρήσιμες:\nΕνεργοποιήστε και απενεργοποιήστε την οθόνη περιβάλλοντος για να λύσετε το πρόβλημα.\nΜεταβείτε στις Ρυθμίσεις> Μπαταρία> Οθόνη περιβάλλοντος> Ενεργοποιήστε το ρυθμιστικό Πάντα ενεργοποιημένο στην οθόνη Περιβάλλον.\nΠρόβλημα 2: Εγγραφή οθόνης\nΤο burn-in δεν είναι παρά μια παρατεταμένη εικόνα, ένα είδος ημιδιαφανής εντύπωσης της εικόνας που ήταν στην οθόνη πριν. Η εγγραφή προκαλείται συνήθως όταν ένα στατικό τμήμα της οθόνης παραμένει αναμμένο για μεγάλο χρονικό διάστημα. Στο Pixel 2XL είναι τα κουμπιά hotkey και οι αχνές γραμμές της γραμμής ειδοποιήσεων που φαίνεται να στοιχειώνουν την οθόνη. Αυτό συμβαίνει συνήθως όταν η οθόνη είναι απενεργοποιημένη τη νύχτα. Αν και οι χρήστες τους έχουν παρατηρήσει και άλλες φορές. Ορισμένες λύσεις για την επίλυση προβλημάτων εμφάνισης του Google Pixel 2XL όταν υπάρχει πρόβλημα εγκατάστασης οθόνης είναι:\nΟι φωτεινές στατικές εικόνες είναι πιθανό να παραμείνουν μειώνοντας τη φωτεινότητα της οθόνης σας\nΜπορείτε να δοκιμάσετε να εκτελέσετε ένα βίντεο burn-in fix ή μια εφαρμογή μείωσης εγκατάστασης στο Pixel 2XL. Άτομα με φωτοευαίσθητη επιληψία ή με ιστορικό ημικρανίας θα πρέπει να αποφεύγουν το βίντεο και την εφαρμογή. Αυτό μπορεί να προκαλέσει επιληπτική κρίση ή ημικρανία.\nΣε μια ενημέρωση που κυκλοφόρησε τον Νοέμβριο, η Google μείωσε τη φωτεινότητα του Pixel 2XL και είχε επίσης τη γραμμή πλοήγησης να εξασθενίσει όταν δεν ήταν σε χρήση. Εάν δεν έχετε ενημερώσει ακόμα το τηλέφωνό σας, θα πρέπει να επιλύσετε αυτό το πρόβλημα.\nΕάν δεν είστε ικανοποιημένοι με το burn-in της οθόνης και καμία από τις λύσεις δεν λειτουργεί για εσάς, επικοινωνήστε με την εταιρεία κινητής τηλεφωνίας, το κατάστημα λιανικής πώλησης ή την Google και αντικαταστήστε το ακουστικό. Η Google επέκτεινε την εγγύηση ενός έτους σε εγγύηση δύο ετών. Η επέκταση ισχύει για κάθε κάτοχο του Pixel 2 XL από προεπιλογή. Όλα τα ελαττώματα πρέπει να αντιμετωπιστούν κατά τη διάρκεια της περιόδου εγγύησης.\nΠρόβλημα 3: Μπλε απόχρωση\nΈνα από τα πιο συζητημένα προβλήματα είναι η μπλε απόχρωση που παρατηρούν οι χρήστες στην οθόνη τους.\nΗ Google είχε κάτι να πει στους χρήστες της Pixel 2XL σχετικά με τη γαλαζοπράσινη απόχρωση που παρατηρούσαν. Όταν συζητήθηκε το θέμα ο κορυφαίος μηχανικός της Google, ο Seang Chau είπε ότι αυτό δεν ήταν στην πραγματικότητα πρόβλημα. Εξήγησε ότι η μπλε απόχρωση είναι ορατή μόνο όταν το Pixel 2XL διατηρείται σε απότομη γωνία. Κάθε οθόνη είναι ευάλωτη σε ένα ορισμένο επίπεδο μετατόπισης χρώματος που θα μπορούσε να είναι οπουδήποτε από κίτρινο, μπλε ή κόκκινο όταν φαίνεται από εκτός γωνίας λόγω του σχεδιασμού της κοιλότητας. Ο Chau είπε ότι έχοντας κατά νου ένα πιο δροσερό λευκό σημείο οι μηχανικοί επέλεξαν το χρώμα που θα προτιμούσαν οι χρήστες επιλέγοντας έτσι ένα σχέδιο που αλλάζει μπλε.\nΔείτε πώς μπορείτε να διορθώσετε τα προβλήματα εμφάνισης του Google Pixel 2XL:\nΛαμβάνοντας υπόψη τις καταγγελίες σχετικά με αυτό το ζήτημα, η Google κυκλοφόρησε μια ενημέρωση όπου πρόσθεσε 3 επιλογές χρώματος οθόνης - Φυσικό, Ενισχυμένο και Κορεσμένο. Η κορεσμένη επιλογή είναι κάτι που μπορεί να σας βοηθήσει να απαλλαγείτε από αυτό το πρόβλημα.\nΜεταβείτε στις Ρυθμίσεις> Οθόνη> Για προχωρημένους και αλλάξτε την επιλογή. Θυμηθείτε να ενημερώσετε το τηλέφωνό σας - μόνο τότε μπορείτε να βρείτε αυτές τις τρεις επιλογές.\nΔιαβάστε επίσης - Τρόπος διόρθωσης τυχαίων επανεκκινήσεων του Google Pixel 2 XL


Το σοκαριστικό βίντεο απο την πτώση του PZL της Π.Α. – Greeks_Rulez..\nΤο σοκαριστικό βίντεο απο την πτώση του PZL της Π.Α.\nΤο βίντεο απο το ψεκαστικό αεροσκάφος της Πολεμικής Αεροπορίας τύπου PZL που έπεσε στις 27 Αυγούστου 2009 , δύο με τρία μίλια δυτικά του αεροδρομίου της Κεφαλονιάς . Νεκρός είχε ανασύρθει ο χειριστής του, σμήναρχος Στέργιος Κωτούλας.\nΤο αεροσκάφος προσέκρουσε σε καλώδια υψηλής τάσης, κατά τη διάρκεια επιχείρησης κατάσβεσης πυρκαγιάς. Όπως ανακοίνωσε το ΓΕΕΘΑ, ο 55χρονος Στ. Κωτούλας ήταν πατέρας δύο παιδιών. Η συνολική πτητική του εμπειρία ήταν 4.025 ώρες πτήσης σε μαχητικά, μεταγωγικά και ψεκαστικά αεροσκάφη, εκ των οποίων 524 ώρες στα αεροσκάφη PZL.\nΤα PZL (Mielec) M-18B «Dromader» είναι μονοκινητήρια, ελικοφόρα αεροσκάφη αγροτικών εφαρμογών, πολωνικής κατασκευής. Η Ελλάδα αγόρασε 30 PZL στις αρχές της δεκαετίας του 1980, τα οποία υπηρετούν στην 359 ΜΑΕΔΥ με αποστολή την πυρόσβεση. Θεωρούνται κατάλληλα για τη μορφολογία του ελληνικού εδάφους καθώς μπορούν να προσεγγίσουν δύσβατες ορεινές εκτάσεις με κλίσεις έως και 60%. Μπορούν να μεταφέρουν έως 2.500 λίτρα υγρού φορτίου. Το αεροσκάφος που συνετρίβη ήταν το υπ’ αριθμ. 1122, με έτος κατασκευής και άφιξης στην Ελλάδα το 1983. Είχε συμπληρώσει 4.733 ώρες πτήσεως.\nΑτυχήματα, Αεροπλάνα, Ελλάδα


Παντρεύτηκε ο Νίκος Αναδιώτης | κοσμικα , τηλεοπτικα νεα | womenonly.gr\nΠαντρεύτηκε ο Νίκος Αναδιώτης\nΤο χάσαμε το κορμί... κορίτσια. Ο Νίκος Αναδιώτης, που έγινε γνωστός μέσα από το σήριαλ «Βασιλιάδες» ξετρελαίνοντας με τους κοιλιακούς του τον γυναικείο πληθυσμό....\n... Από το βράδυ της Κυριακής ανήκει κι επίσημα στο κλαμπ των παντρεμένων. Και μπορεί εκείνος να ήθελε να κρατήσει την προσωπική τούτη στιγμή μακριά από τα φώτα της δημοσιότητας, όμως δεν τα κατάφερε. Κι έτσι, είχαμε την ευκαιρία να απολαύσουμε το «κορμί»... γαμπρό.\nΚαι να δούμε το νέο του λουκ, αφού ο Αναδιώτης τηρώντας το γνωστό... στο τέλος ξυρίζουν τον γαμπρό, αποφάσισε να αποχωριστεί την μακριά του κόμη. Έτσι, γύρω στις 7 το απόγευμα της Κυριακής ο κοντοκουρεμένος Αναδιώτης έφτασε στην εκκλησία γύρω φορώντας σικάτο γκρι κοστούμι και παπιγιόν. Η, δε, νύφη Βασιλική Παπαδοπούλου φρόντισε να μην τον στήσει κι έτσι έφτασε στην εκκλησία λίγα λεπτά αργότερα.\nΑνάμεσα στους καλεσμένους ήταν και ο συμπρωταγωνιστής του στους «Βασιλιάδες», Τόμας Πρωτόπαππας με την καλή του και ο Κώστας Γκρέκας με τη σύζυγό του. Μετά το μυστήριο ακολούθησε γλέντι σε γνωστό στέκι στα νότια προάστια.


Γκέρνσεϊ - Βικιπαίδεια | Wikipedia.gr\nΤζόναθαν Λε Τοκ\n78 km2 (220η)\n808 κατ./km2 (14η)\nΤο Γκέρνσεϊ (Βαϊλάτο του Γκέρνσεϊ, αγγλικά: Bailiwick of Guernsey, γαλλικά: Bailliage de Guernesey) είναι ένα σύμπλεγμα μικρών νησιών που είναι αυτοδιοικούμενα και ανήκουν στην Βρετανική Κοινοπολιτεία. Τα νησιά κυβερνώνται από μικρά τοπικά συμβούλια στο κάθε νησί. Το σύμπλεγμα βρίσκεται στην θάλασσα της Μάγχης κοντά στις ακτές της Νορμανδίας. Πρωτεύουσα θεωρείται το Σεντ Πίτερ Πορτ. Ο πληθυσμός του νησιού (κατατάσσεται 209ό στον κόσμο) είναι, σύμφωνα με εκτιμήσεις για τον Ιούνιο του 2016, 63.026 κάτοικοι. Το προσδόκιμο ζωής στο σύνολο του πληθυσμού ήταν σύμφωνα με εκτιμήσεις του 2015 τα 82,47 χρόνια (79,79 χρόνια οι άνδρες και 85,29 οι γυναίκες).\n4 Ανώτεροι υπουργοί του Γκέρνσεϊ (2004-16)\nΤο Κοινοβούλιο αποτελείται από ένα σώμα (States of Deliberation, με 45 συνολικά μέλη) και τα μέλη του εκλέγονται κάθε 4 χρόνια από το λαό. Σημειώνεται ότι το Άλντερνεϊ και το Σαρκ εκλέγουν δικό τους Κοινοβούλια. Από τις 5 Απριλίου του 2011 ως το θάνατό του, τον Σεπτέμβριο του 2015, Αντικυβερνήτης και αντιπρόσωπος της Βασίλισσας Ελισάβετ Β΄ ήταν ο ανώτατος αξιωματικός της αεροπορίας, Πίτερ Γουόκερ. Από τον Μάιο του 2016 αντικυβερνήτης είναι ο Ίαν Κόρντερ. Ο Τζέφρι Ρόουλαντ είναι επιστάτης (Bailiff) επίσης από το 2005. Έπειτα από τη διεξαγωγή των εκλογών του 2012, ο Πίτερ Χάργουντ εξελέγη ανώτερος υπουργός (αρχηγός Κυβέρνησης) από την 1η Μαΐου 2012. Μετά την παραίτησή του, το 2014, στη θέση του ανέλαβε ο Τζόναθαν Λε Τοκ. Από το 2016, η θέση του ανώτερου υπουργού αντικαταστάθηκε από τον πρόεδρο της Επιτροπής Πολιτικής και Πόρων (President of the Policy and Resources Committee). Πρώτος πρόεδρος της επιτροπής ανέλαβε το 2016 ο Γκάβιν Σεν Πιέρ (γ. 1967).\nΑνώτεροι υπουργοί του Γκέρνσεϊ (2004-16)[Επεξεργασία | επεξεργασία κώδικα]\nΛόρι Μόργκαν 1η Μαΐου 2004 5 Μαρτίου 2007\nΛίντον Τροτ 1η Μαΐου 2008 1η Μαΐου 2012\nΠίτερ Χάργουντ 1η Μαΐου 2012 12 Μαρτίου 2014\nΤζόναθαν Λε Τοκ 12 Μαρτίου 2014 4 Μαΐου 2016\nΓκάβιν Σεν Πιέρ 4 Μαΐου 2016 Σήμερα\n↑ 1,01,1 Επίσημη εκτίμηση Γκέρνσεϊ\nΓκέρνσεϊ στο DMOZ\nΑνακτήθηκε από "https://www.wikipedia.gr/w/index.php?title=Γκέρνσεϊ&oldid=6510432"


St Patricks Hotel Mizieb, Ξενοδοχείο Μάλτα. Περιορισμένη προσφορά !\n« Επιστροφή St Patricks Hotel\nSt Patricks Hotel - Περιγραφή Βρίσκεται στα νοτιο-ανατολικά,Διαβάστε τη συνέχεια\n35 λεπτά απόσταση με αυτοκίνητο από το κέντρο της πόλης. Αυτό το ξενοδοχείο βρίσκεται στην διεύθυνση και είναι η ιδανική βάση για να γνωρίσετε τα αξιοθέατα της πόλης, είτε θα μείνετε για λίγες μέρες είτε η διαμονή σας είναι μεγαλύτερη. Αυτό το Πολυτελές ξενοδοχείο προτείνει μια περιποίηση τεσσάρων αστέρων . Θα απολαύσετε διάφορες ανέσεις όπως Εστιατόριο, Room Service, Bar, Πλυντήριο , Τηλεόραση, Air Conditioning.Μη χάσετε τις ανέσεις που διατίθενται σε αυτό το ξενοδοχείο όπως spa & wellness centre.\nSt Patricks Hotel στιλ:\nSt Patricks Hotel παροχές και υπηρεσίες\nΠάρκινγκ(Βρείτε άλλα ξενοδοχεία με Πάρκινγκ στο Miżieb)


Δεν βιάζονται στην McLaren να κλείσουν οδηγούς - Flashnews.gr\nΔεν βιάζονται στην McLaren να κλείσουν οδηγούς\nΗ McLaren βρίσκεται στην ευχάριστη θέση να έχει του χρόνου ένα μεγάλο σύμμαχο που ακούει στο όνομα Honda και θα χαίρει για ένα έτος την αποκλειστικότητα στην προμήθεια κινητήρων. Οικονομικά είναι από τις υγιείς ομάδες και δεν αντιμετωπίζουν πρόβλημα.\nΟ Jenson Button δεν έχει συμβόλαιο για το 2015 και ο Magnussen το ίδιο. Στην McLaren όμως δεν βιάζονται να τους κλείσουν γιατί είναι αρκετά πιθανό ένας εκ των Alonso, Vettel, Hamilton και Rosberg να βγει στην αγορά. Ο Βρετανικός τύπος, και όχι μόνο αυτός, ασχολήθηκε τις μέρες που μας πέρασαν με το σενάριο της επιστροφής του Alonso στο Woking. Μιλώντας σε δημοσιογράφους ο αγωνιστικός διευθυντής της ομάδας Eric Boullier είπε ότι η ομάδα αξιολογεί «κάθε στρατηγική για το μέλλον».\n«Είμαστε τυχεροί που έχουμε δυο οδηγούς που θέλουν να μείνουν μαζί μας και στο μέλλον. Έχουμε οψιόν ενεργοποίησης σύμφωνα με τα συμβόλαιά τους, έτσι δεν βιαζόμαστε να αποφασίσουμε για τους οδηγούς μας», είπε\nΠαρασκευή, 27 Ιουνίου 2014, 14:04


Υπογράφηκε η συνθήκη ένωσης της Κριμαίας στη Ρωσία | Hellasjournal.com\n“Η Δημοκρατία της Κριμαίας θεωρείται ενωμένη με τη Ρωσική Ομοσπονδία από την ημερομηνία υπογραφής της συμφωνίας”, ανακοίνωσε το Κρεμλίνο.\nΟ Πρόεδρος της Ρωσίας Βλαντίμιρ Πούτιν άρχισε σήμερα την ομιλία του ενώπιον της κοινής συνόδου του ρωσικού κοινοβουλίου για την Κριμαία με τις λέξεις “ένα χειροκρότημα για την Κριμαία”.\nΟ Πούτιν υποστήριξε πως το δημοψήφισμα, στο οποίο οι κάτοικοι της Κριμαίας ψήφισαν υπέρ της απόσχισής της από την Ουκρανία και της ένωσης της με τη Ρωσία, πραγματοποιήθηκε “σε πλήρη συμφωνία με τις δημοκρατικές διαδικασίες και τις διεθνείς νομικές προδιαγραφές”.\n“Το (Κριμαϊκό) ζήτημα έχει ζωτική σημασία, μια ιστορική σημασία για όλους εμάς”, δήλωσε ο Πούτιν αφού τα μέλη του κοινοβουλίου τον υποδέχθηκαν χειροκροτώντας τον όρθια στην αίθουσα όπου πραγματοποιείται η κοινή σύνοδος των δύο σωμάτων μετά την έγκριση ενός σχεδίου συνθήκης με την οποία η Κριμαία καθίσταται τμήμα της Ρωσίας.\n“Στην καρδιά και το μυαλό των ανθρώπων, η Κριμαία ήταν ανέκαθεν και παραμένει αναπόσπαστο μέρος της Ρωσίας. Αυτή η δέσμευση, βασισμένη στην αλήθεια και τη δικαιοσύνη είναι σταθερή, περνάει από γενιά σε γενιά”, τόνισε ο ρώσος πρόεδρος.\n“Είναι σωστό να υπάρχουν στην Κριμαία, και ξέρω πως οι κάτοικοι της Κριμαίας το υποστηρίζουν αυτό, τρεις ισότιμες γλώσσες: ρωσικά, ουκρανικά και κριμαϊκά ταταρικά”, δήλωσε.\nΟ ρώσος πρόεδρος επέκρινε τους νέους ηγέτες στο Κίεβο, λέγοντας ότι άνοιξαν το δρόμο στους “νεοναζί”.\n“Αυτοί που ήταν πίσω από πρόσφατα γεγονότα, … προετοίμαζαν ένα πραξικόπημα, άλλο ένα. Σχεδίαζαν να καταλάβουν την εξουσία, να μην σταματήσουν σε τίποτε. Τρομοκρατία, φόνοι, πογκρόμ χρησιμοποιήθηκαν”, δήλωσε αποκαλώντας τους “εθνικιστές, νεοναζί, ρωσόφοβους και αντισημίτες”.\n“Κυρίως είναι αυτοί που αποφασίζουν πώς ζει σήμερα η Ουκρανία. Οι αποκαλούμενες ουκρανικές αρχές εισήγαγαν ένα σκανδαλώδη νόμο για την αναθεώρηση της γλωσσικής πολιτικής, ο οποίος παραβίαζε άμεσα τα δικαιώματα των εθνικών μειονοτήτων”.\n“Οι σχέσεις με την Ουκρανία και τον αδελφό ουκρανικό λαό ήταν ανέκαθεν, παραμένουν και θα είναι πάντα χωρίς καμιά υπερβολή οι πιο σημαντικές και κρίσιμες για μας”, δήλωσε.\n“Μην πιστεύετε αυτούς που σας φοβίζουν σχετικά με τη Ρωσία, που σας λένε πως, μετά την Κριμαία, θα ακολουθήσουν και άλλες περιοχές. Δεν θέλουμε το διαμελισμό της Ουκρανίας, δεν τον έχουμε ανάγκη”, δήλωσε.\nΟ Πούτιν κατηγόρησε τις ΗΠΑ ότι καθοδηγούνται στην εξωτερική πολιτική τους όχι από το διεθνές δίκαιο, αλλά από “το δίκαιο του όπλου”.\n“Οι δυτικοί εταίροι μας με επικεφαλής τις Ηνωμένες Πολιτείες προτιμούν να μην καθοδηγούνται από το διεθνές δίκαιο στις πρακτικές πολιτικές τους, αλλά από το δίκαιο του όπλου”, δήλωσε.\n“Έχουν φθάσει να πιστεύουν πως αποτελούν εξαίρεση και αισθάνονται πως είναι οι εκλεκτοί. Μπορούν να αποφασίζουν για τις τύχες του κόσμου, μόνον αυτοί μπορεί να έχουν δίκιο”, πρόσθεσε.\nΟ ρώσος πρόεδρος δήλωσε ακόμη πως οι Δυτικοί “πέρασαν την κόκκινη γραμμή και συμπεριφέρθηκαν με ανεύθυνο τρόπο” στην ουκρανική κρίση.\n“Μερικοί δυτικοί πολιτικοί μας φοβίζουν όχι μόνο με κυρώσεις, αλλά και με την προοπτική επιδείνωσης των εσωτερικών προβλημάτων. Θα ήθελα να ξέρω τι εννοούν”, δήλωσε. “Θεωρούμε τέτοιες δηλώσεις ανεύθυνες και προφανώς επιθετικές και θα απαντήσουμε καταλλήλως”, πρόσθεσε.


Παρλάπιπας: «Σκύψε πιο κάτω δεν θα το ξαναπώ» - «Θα πνιγώ δεν θέλω»: Σοκάρουν οι αποκαλύψεις για τον σάτυρο ρασοφόρο των Κ.Πατησίων\nΣοκ προκαλούν οι καταγγελίες της 17χρονης -σήμερα- κοπέλας για τον βιασμό της από τον σάτυρο ρασοφόρο, Στέφανο Βερλέκη, στα Κάτω Πατήσια.\nΑδυνατεί να χωρέσει ανθρώπου νους όσα υπέφερε το 17χρονο -σήμερα- κορίτσι από τα Κάτω Πατήσια στα χέρια του σάτυρου ρασοφόρου Στέφανου Βερλέκη, όπως τα περιέγραψε η ίδιο η ανήλικη στην κατάθεση που έδωσε στους αστυνομικούς!\nΞεδιπλώνοντας το κουβάρι της σεξουαλικής κακοποίησής της από τον 37χρονο ιερέα, η 17χρονη ανέφερε ότι ο κατηγορούμενος παρακολουθούσε τις θεατρικές παραστάσεις στις οποίες συμμετείχε όταν φοιτούσε στο γυμνάσιο, λόγω της γνωριμίας του με τη θεία της.\nΟταν ξεκίνησε να πηγαίνει στο Κατηχητικό, ο σατανικός παπάς προσπαθούσε με κάθε τρόπο να αποσπάσει πληροφορίες για την προσωπική ζωή της και μάλιστα ρωτούσε αν είχε σχέση με κάποιο αγόρι, συμβουλεύοντάς τη να έχει κοντά της τον πνευματικό της.\n«Μου έλεγε ότι “τον πνευματικό πρέπει να τον έχεις, να είναι ο Θεός σου, να είναι η μαμά σου, να είναι ο μπαμπάς σου, να είναι η αδελφή σου, να είναι τα πάντα ο πνευματικός σου… πάνω απ’ όλα γιατί είναι η σύνδεσή σου με τον Θεό”. Ας πούμε με την Τζένη (σ.σ.: αναφέρθηκε σε μια κοπέλα που πήγαινε πρώτη λυκείου) ήταν συνέχεια μαζί… “Ξέρεις, με την Τζένη υπάρχουν κάποια στάδια που πρέπει να ολοκληρώσεις” μου λέει… Και του λέω: “Τι στάδια;” Μου λέει: “Ας πούμε με την Τζένη τα έχουμε ολοκληρώσει σχεδόν όλα”…» κατέθεσε το ανήλικο κορίτσι, που έπεσε θύμα σεξουαλικής κακοποίησης στα 14 του!\nΣύμφωνα με όσα ανέφερε ακόμη, ο παπα-Στέφανος την παρότρυνε να του στέλνει φωτογραφίες στο Instagram, ζητώντας της να του δείξει όχι το πρόσωπό της, αλλά «λίγο πιο κάτω», χωρίς εκείνη να μπορεί να καταλάβει πού το πήγαινε. Ωστόσο, οι πονηρές διαθέσεις του έγιναν αντιληπτές όταν, κατά τη διάρκεια μιας εξομολόγησης, της ζήτησε να παίξουν ένα… παιχνίδι.\n«Εκλεισα τα μάτια μου, έτρεμα πάρα πολύ. Μου λέει “μην τρέμεις, να δεις που κατά τη διάρκεια αυτών των βημάτων θα νιώθεις μια γαλήνη, θα ηρεμήσεις από τα προβλήματά σου και θα νιώθεις καλύτερα”».\nΟπως κατέθεσε η 17χρονη, η οποία αποπειράθηκε δύο φορές να αυτοκτονήσει, ο 37χρονος έπιασε στη συνέχεια το χέρι της και το ακούμπησε πάνω στο μόριό του.\n«Μου λέει “γιατί φοβήθηκες, δεν είναι κάτι, ακούμπησέ το, εξερεύνησέ το”. Του λέω “όχι, δεν θέλω”. Μου λέει “μη φοβάσαι, δεν είναι κάτι” και μου πήρε πάλι το χέρι με το ζόρι και το έβαλε εκεί και το ακουμπούσε μόνος του. Μου λέει “γιατί φοβάσαι, θες να σου δώσω ένα φιλάκι;”. Και μου έδωσε ένα φιλί στο στόμα και εκείνη τη στιγμή ένιωσα πολύ άβολα… Από τον φόβο μου δεν μπορούσα να επικοινωνήσω με το σώμα μου… Και είχε πάρει το χέρι μου στο πράμα του και με φιλούσε και μου λέει “αυτή θα είναι η κρυφή μας σχέση και δεν θα πρέπει να το πεις σε κανέναν… Εντάξει, κουκλάρα μου; Δεν πρέπει να το μάθει κανένας, γιατί αλλιώς θα κινδυνεύσεις…”» ανέφερε το άτυχο κορίτσι, προσθέτοντας ότι φοβήθηκε πως ο ιερέας θα τη σκοτώσει.\nΣτην επόμενη εξομολόγηση ο σάτυρος παπάς υποχρέωσε την ανήλικη να καθίσει δίπλα του στην έδρα του εξομολογητηρίου και, αφού έβαλε το χέρι της πάνω στο μόριό του και άρχισε να της χαϊδεύει το στήθος, την εξανάγκασε σε πεολειχία.\n«Μου λέει “σκύψε κάτω”. Του λέω “δεν θέλω”. Μου λέει “σου είπα να σκύψεις κάτω, δεν θα το ξαναπώ”. Εσκυψα στα γόνατα… Μου πήρε το κεφάλι μου και το έβαλε στο πράμα του και έκανα έτσι… Λέω “θα πνιγώ, δεν θέλω, πρέπει να φύγω, έχω αργήσει”. Εκείνος μου είπε “έλα, δεν ήταν ωραίο; Πρέπει να μάθεις να το κάνεις καλά αυτό, γιατί δεν είσαι καλή…”» περιέγραψε η 17χρονη, η οποία επέστρεψε τρέμοντας στο σπίτι της και έκανε μπάνιο! Επειτα από αυτό απέφευγε για καιρό τον ιερέα.\nΟμως ο 37χρονος, με την πρόφαση ότι χρειαζόταν βοήθεια με κάτι υπολογιστές, την έπεισε να μπει στο αυτοκίνητό του, όπου την κακοποίησε ακόμη μια φορά. Σε δηλώσεις του ο ιερέας αρνήθηκε τις κατηγορίες.\n«Είμαι αθώος, αδίκως κατηγορούμαι και διασύρομαι. Η ιατροδικαστική πραγματογνωμοσύνη αποδεικνύει την αθωότητά μου. Δεν τη βίασα, γιατί δεν έχει διαρραγεί ο παρθενικός της υμένας. Οι χώροι που κατηγορούμαι ότι τη βίασα φέρουν τζαμαρίες και κλειδιά έχουν έξι άνθρωποι. Κανείς ποτέ δεν αντιλήφθηκε τίποτα; Είναι ο λόγος ο δικός μου απέναντι στον λόγο της. Ομως η ανήλικη δεν έχει πειραχτεί και το στοιχείο αυτό δεν μπορεί να ξεπεραστεί από καμία κατάθεση. Θέλω να ευχαριστήσω μέσα από την καρδιά μου την οικογένειά μου και τη σύζυγό μου, που είναι στο πλευρό μου, με πιστεύει και με στηρίζει» ανέφερε, μιλώντας μέσω του δικηγόρου του, στην εκπομπή «Το πρωινό».\nΟι σκηνές ζήλιας στη μικρή για αναρτήσεις στο Instagram\nΟ 37χρονος σάτυρος ρασοφόρος, ο οποίος κρίθηκε προσωρινά κρατούμενος με σύμφωνη γνώμη ανακριτή και εισαγγελέα, είχε δείξει εξαρχής τις αρρωστημένες διαθέσεις που είχε απέναντι στο 14χρονο κορίτσι, στο οποίο δεν δίσταζε να κάνει μέχρι… σκηνές ζηλοτυπίας με αφορμή τις φωτογραφίες που ανέβαζε στο Instagram, αλλά και τα ρούχα που φορούσε!\nΟπως υποστήριξε η ανήλικη στην κατάθεσή της στους αστυνομικούς, η πρώτη φορά που ένιωσε ότι κάτι δεν πάει καλά με τον πνευματικό της ήταν όταν της έκανε παρατήρηση επειδή είχε πάει ένα βράδυ να ακούσει τον Νίκο Βέρτη φορώντας ένα παντελόνι και ένα τοπάκι.\n«Μου είχε πει “γιατί πήγες;”, “πρέπει να προσέχεις” και ότι “είχες ντυθεί πολύ προκλητικά”… Σκέφτηκα ότι δεν υπήρχε λόγος να μου πει κάτι τέτοιο. Και μετά άρχισε σιγά σιγά να με ρωτάει για το τι γίνεται στη σεξουαλική μου ζωή και με ρωτούσε γενικά αν έχω φιληθεί ποτέ με κάποιον, αν ήμουν σε κάποια σχέση και μου λέει “πώς νιώθεις γι’ αυτό το θέμα”» ανέφερε το 17χρονο σήμερα κορίτσι, προσθέτοντας ότι ο 37χρονος ιερέας παρακολουθούσε τις κινήσεις της μέσω του προφίλ της στο Instagram. Νωρίτερα στην κατάθεσή της η κοπέλα είχε ισχυριστεί ότι στην αρχή δεν της άρεσε να πηγαίνει συχνά στο κατηχητικό, γιατί βαριόταν και ένιωθε άβολα να εξομολογηθεί.


Aλκίνοος Ιωαννίδης: Το ’74 κλαίγαμε για τα σπίτια μας,... - Star.gr\nCITY NEWS Δευτέρα, 25 Μαρτίου 2013, 12:41\nAλκίνοος Ιωαννίδης: Το ’74 κλαίγαμε για τα σπίτια μας, σήμερα κλαίμε για τις επαύλεις\n"Ελεύθεροι Κατακτημένοι" ο τίτλος του άρθρου του\nΜε ένα κείμενό του ο Αλκίνοος Ιωαννίδης μιλά έξω από τα δόντια και επιτίθεται στην κυβέρνηση της Κύπρου με αφορμή το διπλωματικό θρίλερ που εξελίσσεται για τη Μεγαλόνησο.\nΤι μένει όταν ο σερ και η μάνταμ, έκπληκτοι, χάνουν το αυτοκίνητο, την υπηρέτρια, το λούσο και το σπίτι τους; Τι κρατιέται αναλλοίωτο μέσα στον χρόνο, κάτω από την επιφάνεια που βουλιάζει; Πού ακριβώς βρίσκεται ανεξίτηλα χαραγμένος ο βαθύς Χαρακτήρας, που μας επιτρέπει, όταν όλα αλλάζουν, να λέμε ακόμη «Εμείς»; Μπορούμε σήμερα να αποφασίσουμε ξανά, ο καθένας για τον εαυτό του και όλοι μαζί, ποιοι είμαστε. Τι είναι σημαντικό και τι όχι. Τι αξίζει να προσπαθήσουμε μέχρι τέλους. Ποια λόγια αξίζει να πούμε προτού φύγουμε, πώς αξίζει να σταθούμε και απέναντι σε τι, προτού πεθάνουμε. Κι αυτό, μπορούμε να το κάνουμε, ακόμη και νηστικοί, άνεργοι και άστεγοι. Ήταν όμως αδύνατον να το κάνουμε χορτάτοι και ��ποταγμένοι, με έναν εαυτό-καταναλωτή, εξαρτημένο και ευχαριστημένο.\nΜείναμε σε σκηνές, στο ύπαιθρο, για χρόνια. Χάσαμε για πάντα τα σπίτια, τα χωριά και τις ζωές μας. Περιμέναμε κάθε μέρα, για χρόνια, αγνοούμενους που δεν γύρισαν. Για δεκαετίες, ακούγαμε αεροπλάνο και στρέφαμε έντρομοι τα μάτια στον ουρανό. Χιαστί ταινίες στα παράθυρα, μη σπάσουν από τον βομβαρδισμό που μπορούσε ανά πάσα στιγμή να ξαναρχίσει. Τα παιδιά που έβγαλαν το σχολείο διαβάζοντας με το κερί στα αντίσκηνα, χειμώνες στη σειρά, βρίζονταν στην Ελλάδα από τους Ελλαδίτες, γιατί τους έτρωγαν τις θέσεις στα πανεπιστήμια. Η Μεγάλη Μαμά τίποτα δεν κατάλαβε. Κι ακόμη δεν καταλαβαίνει. Γιατί, μπορεί η Κύπρος να είναι Ελληνική, όμως, πόσο λίγο Κυπριακή είναι η Ελλάδα! Πόσο λίγο Ελληνι��ή είναι η Ελλάδα! Επιτρέψαμε στους μικρούς πολιτικούς ενός αδύναμου και απροστάτευτου τόπου, να συμπεριφέρονται σαν άρχοντες αυτοκρατορίας. Να υπηρετούν κόμματα και τσέπες, σαν να μην υπάρχει απειλή, κίνδυνος και γκρεμός, σαν να είναι αδύνατον από τη μια μέρα στην άλλη να γίνουμε μπουκιά στο στόμα κροκοδείλων. Είδαμε τα τρυφερά, αγνά χαμόγελα των παιδιών του Απελευθερωτικού Αγώνα να χρησιμοποιούνται από βάρβαρους, απαίδευτους «πατριώτες» με ξυρισμένα κεφάλια, φαλακρούς «απ' έξω κι από μέσα». Ζήσαμε την αδικία, την απώλεια, την εγκατάλειψη. Τα ξέρουμε όλα, τα είδαμε όλα, τα ζήσαμε όλα. Τώρα θα φοβηθούμε;\nΌταν κλαίγαμε το '74, κλαίγαμε για τα σπίτια μας. Σήμερα θα κλάψουμε για τις επαύλεις μας; Τότε, κλαίγαμε για το χωριό μας. Θα κλάψουμε σήμε��α για την τράπεζα; Τότε, για τους τάφους των γονιών μας. Σήμερα για τα χρέη μας; Τότε, για τις ζωές μας. Σήμερα για τις δουλειές μας; Δεν νομίζω...\nΑυτό το «Όχι», φαίνεται να είχε και χειροπιαστά αποτελέσματα: Εκτός από τη δυνατότητα μη φορολόγησης των μικροκαταθετών, εκτός από το χρονικό περιθώριο που έδωσε για τη νομοθετική ρύθμιση του περιορισμού των συναλλαγών και τη δημιουργία Ταμείου Αλληλεγγύης, που μπορούν να παίξουν σημαντικά θετικό ρόλο στο μέλλον, έδωσε και τη δυνατότητα, έστω σπασμωδικά, έστω την τελευταία στιγμή, έστω με απογοητευτικό αποτέλεσμα, να μετρηθούν οι δυνάμεις και οι «φιλίες», τόσο της Κύπρου, όσο και της Ελλάδας. Βοήθησε να καθαρίσει το τοπίο, να τελειώσουμε με ψευδαισθήσεις, να καταλάβουμε ξανά το πόσο μόνοι είμαστε, το πόση ευθύνη έχουμε. Κι όσοι πιστεύουν πως με ένα «Ναι» θα σώζαμε κάτι, τη Λαϊκή Τράπεζα ή την Κύπρου (αλήθεια, πόσο «δική μας» μπορεί να είναι μια τράπεζα;) και μαζί τις δουλε��ές, ή τους κόπους μιας ζωής που τους εμπιστευτήκαμε, να μην ξεχνούν πως, όποιο κομμάτι μας έμεινε απροστάτευτο, ούτως ή άλλως, και με τα «Ναι» και με τα «Όχι», θα κατασπαραχθεί.\nΔυστυχώς, δεν ήταν δυνατόν να υπάρχει "plan B". Θα ήταν αδύνατον να έχει εκπονηθεί από ανθρώπους της γενιάς μου και της προηγούμενης, από ανθρώπους βουτηγμένους στην κατανάλωση, στο εφήμερο, στο συμφέρον, στο νεοπλουτισμό και στο τίποτε, μια πολιτική που να έχει βάθος και σοβαρότητα. Κι όμως, αυτοί οι άνθρωποι, χωρίς δικλίδες ασφαλείας, χωρίς λογική, είπαν ενστικτωδώς "Όχι". Έστω και για μια στιγμή. Ένα "Όχι" καταστροφικό και λυτρωτικό μαζί, που εσείς, αγαπητοί Ελλαδίτες μνημονιακοί, πολιτικοί και δημοσιογράφοι, με πρόσχημα το καλό μας, δεν θα πείτε ποτέ. Θα προτ��μήσετε να καταστραφούμε εξίσου, λέγοντας "Ναι".


moto-traveler: 7° Raduno Nazionale V-Strommers Μeeting 17-18 June 2011\n7° Raduno Nazionale V-Strommers Μeeting 17-18 June 2011\nΟ σκοπός του περυσινού ταξιδιού μας στην Ιταλία ήταν το 6° Raduno Nazionale V-Strommers meeting που έγινε στην Santa Margherita Ligure ,στην Ιταλική Ριβιέρα,στις 21-22-23 Μαΐου.\nΦέτος το ταξίδι μας είχε σαν αρχή το 7° Raduno Nazionale V-Strommers meeting όπου έγινε στην Bologna στις 17-18-19 Ιουνίου και μετά συνεχίσαμε για Ιταλικές και Αυστριακές Άλπεις.\nΤο πρόγραμμα του Raduno το μάθαμε κατά τον Ιανουάριο και έτσι αρχίσαμε να οργανώνουμε το υπόλοιπο του ταξιδιού μας.\nH οργάνωση του ταξιδιού ήταν πιο απλή φέτος λόγω της εμπειρίας που είχαμε αποκτήσει από πέρυσι.\nΠρώτα τακτοποιήσαμε τα του meeting στην Bologna.Κλείσαμε το δωμάτιο,πληρώσαμε την συμμετοχή μας και ήμασταν οκ.\nH μηχανή σχεδεόν έτοιμη για το μεγάλο της ταξίδι.\nΑναχώρηση από Θεσσαλονίκη στις 13:00 για Ηγουμενίτσα για να πάρουμε το καράβι που αναχωρούσε στις 20:30 για Αncona.\nΗ διαδρομή ας είχε ξεκινήσει με πάρα πολύ καλό καιρό από Θεσσαλονίκη.Μόλις περάσαμε τα Γρεβενά ο καιρός άρχισε να σκοτεινιάζει απότομα.\n50 χλμ πριν την Ηγουμενίτσα αρχίζει να ψιχαλίζει,μέσα σε 10 λεπτά αρχίζει να ρίχνει πάρα πολύ βροχή,δεν πρόλαβα να σταματήσω κάπου μιας και είχα περάσει από τα περισσότερα τούνελ.Τα αυτοκίνητα μπροστά μου σταματούσαν αλλά εγώ δεν είχα άλλη επιλογή πάρα μόνο να συνεχίσω αφού ήδη είχα γίνει μούσκεμα.Μέτα από 10 λεπτά έντονης καταιγίδας φτάνουμε σε μια γέφυρα και σταματάμε μέχρι να κοπάσει.Οι σκέψεις μου και τα συναισθήματα μου εκείνη τη στιγμή που ήμουν μούσκεμα κάτω από την γέφυρα ήταν μπλοκαρισμένα.Αυτά ήταν τα πρώτα μας χιλιόμετρα και έπεισα τον εαυτό μου να μην χαλάσει η διάθεση μου.Ξεκινήσαμε μετά από λίγο και δέκα λεπτά πριν φτάσουμε Ηγουμενίτσα να σου και ο ήλιος.Πήγαμε στο λιμάνι για το check in και μετά στήσαμε το τσαντιράκι μας εξω στο δρόμο για να στεγνώσουν τα ρούχα.\nΚάναμε μια βόλτα στην Ηγουμενίτσα για να περάσει η ώρα μέχρι να έρθει το καράβι.\nΤο καράβι έφτασε με 1:30 ώρα καθυστέρηση από Πάτρα.Το καλό είναι ότι είχαμε κλείσει δίκλινη καμπίνα και με το που μπήκαμε στο καράβι,κάναμε ντουζάκι και μετά βολτίτσα στους χώρους του πλοίου.Με την βοήθεια του φίλου morfea ,ειχαμε κλεισει δίκλινη καμπινα για Igoumenitsa-Ancona-Igoumenitsa στα 360 €.\nΤο πρωί κατά τις 11:00 περίπου φτάσαμε στην Αncona.Τα παιδιά από το Ιταλικό φόρουμ ,οι Marche Strommers,μας περίμεναν έξω από το λιμάνι με το Ελληνικό σημαιάκι στο χέρι.\nΗ Ανκόνα είναι η πρωτεύουσα της ιταλικής περιοχής που ονομάζεται Marche. Εξού και η ονομασία του club σε Marche Strommers\nΠροσφέρθηκαν λοιπόν να έρθουν να μας πάρουν απο το λιμάνι και να πάμε μαζί στην Bologna.\nΣτην παρακάτω φώτο είναι οι πολύ καλοί φίλοι μας Luca και Roberto.\nΕδώ είναι τα κορίτσια της παρέας.\nΜόλις βγήκαμε από το καράβι.\nΑφού γνωριστήκαμε με τα παιδιά,κάναμε μια βόλτα στην Ancona και ανεβήκαμε στον καθεδρικό ναός της ωστόσο, που βρίσκεται πάνω στο βουνό με θέα προς την Ανκόνα εξακολουθεί να αξίζει ένα βλέμμα. Υπάρχει επίσης ένα μνημείο που χτίστηκε από τον Μουσολίνι στην προκυμαία.\nΜετά από το μικρό τουρ στην πόλη μας πήγαν σε ένα self service restaurant για μεσημεριανό και δεν μας άφησαν να πληρώσουμε τίποτα.\nΜετά ξεκινήσαμε όλοι μαζί για την Bologna.\nΜια μικρή στάση για τον απαραίτητο ανεφοδιασμό και espressάκι.\nΗ άφιξη μας στο Hotel Novotel San Lazaro Bologna\nTο δωμάτιο μας κόστισε για 2 βράδυα 140 € με πρωινό.\nΤο καλό στην φετινή διοργάνωση ήταν ότι έγινε σε ένα αρκετά μεγάλο ξενοδοχείο όπου είχε δωμάτια για όλους και μεγάλο parking.Δεν ήμασταν διασκορπισμένοι σε διάφορα σημεία της πόλης οπως ήμασταν πέρυσι.\nΑχ αυτές οι σέλες των Ιταλών,όλα τα λεφτά......\nΤο βραδινό πρόγραμμα είχε μπουφέ με κοκτέιλ στην πισίνα και πολύ καλαμπούρι.\nΣήμερα το πρόγραμμα είχε ,πρωινό και αναχώρηση στις 09:00 για το τουρ στα γύρο βουνά της Bologna.<< motogiro >>\nΤο καλό πρωινό θέλει φραπέ.......Ευτηχώς πήραμε φακελάκια καφέ μαζί μας,κατι το οποίο μας το έμαθε η Λίτσα του φίλου jimis.\nΤα πληρώματα μαζεύονται για την αναχώρηση.\nΟ καλός μας φίλος Big Bear.\nΣε ολο το motogiro ηταν μαζί μας και 2 αστυνομικοί με τα πολύ όμορφα Moto Guzzi Norge 8v gt της Ιταλικής αστυνομίας.\n10:30 άφιξη στη Rocca di Dozza Imolese.\n12:00 αναχώρηση για το Passo Della Raticosa & Passo Della Futa.\n13:30 άφιξη στο storia di campeggio και στάση για φαγητό.\nΚατά τις 18:30 κάναμε μια βόλτα στην Bologna.Πρώτα πήγαμε στο κατάστημα της Dainese και πήρα ένα παντελόνι με 20% έκπτωση από το Raduno μιας και το δικό μου το πέταξα στα σκουπίδια.Μετά κάναμε μια βόλτα στο κέντρο της πόλης όπου γινότανε χαμός από το καρναβάλι που κατά τύχη πετύχαμε.\nΜετά την όμορφη βόλτα μας στις κεντρικές πλατείες της Bologna,επιστρέψαμε πίσω στο ξενοδοχείο.\nΤο βράδυ ήταν το Gala Diner στην πισίνα του ξενοδοχείου με πάρα πολύ καλές Ιταλικές γαστρονομικές γεύσεις και πολύ χαβαλέ και αρκετά δώρα.\nΉταν μια πάρα πολύ καλή βραδιά για όλους μας και πιο πολύ για εμάς μιας και ήμασταν το μοναδικό πλήρωμα από Ελλάδα.\nΚάπου εδώ τελείωσε ένα ακόμα Raduno.\nΘέλω να ευχαριστήσω τα παιδιά από την Αncona,τους Marche Strommers, που μας έβαλαν στην παρέα τους και περάσαμε ένα πολύ όμορφο τριήμερο.\nΔώσαμε ραντεβού το 2012 για το επόμενο μας Raduno Nazionale V-Strommers meeting.\nEυχομαι να είμαστε καλα να ξαναπάμε και του χρόνου.\nTo ταξίδι μας συνεχίζεται στο Alpine tour 2011\nPress the link to read: Kυριακή 19 Ιουνίου 2011 (Bologna-Milano-Como)\nΑναρτήθηκε από moto-traveler στις 8:16 μ.μ.\nΕτικέτες 7° Raduno Nazionale V-Strommers Μeeting 17-18-19 June 2011


``Χριστιανικά Νέα``Λυκοπάντης Γιώργος: Η δύναμη της αδυναμίας\n«Και μου έχει πει: ‘Σου αρκεί η χάρη μου, γιατί η δύναμη μου μέσα σε αδυναμία αποδεικνύεται τέλεια.’. Πολύ ευχαρίστως, λοιπόν, θα καυχηθώ μάλλον στις καταστάσεις αδυναμίας στις οποίες περιέρχομαι, για να κατοικεί σε μένα η δύναμη του Χριστού. Γι’ αυτό στέργω σε καταστάσεις αδυναμίας, σε κακομεταχειρίσεις, σε ανάγκες, σε διωγμούς και σε στενοχώριες υπέρ του Χριστού. Γιατί όταν είμαι αδύνατος, τότε είμαι δυνατός » (Β’ Κορ. 12:9-10)\nΣτη χριστιανική πίστη τίποτα δεν είναι πιο δυνατό από την αδυναμία. Διασφαλίζει το υπόβαθρο για την απελευθέρωση όλης της δύναμης του Θεού και αποτελεί το εφαλτήριο για κάθε πρόοδο που επιτελείται στη Βασιλεία του Θεού.\nΤο Ευαγγέλιο είναι γεμάτο από φαινομενικές αντιθέσεις:\nΟι έσχατοι θα γίνουν πρώτοι και οι πρώτοι έσχατοι.\nΚαι στην προκείμενη περίπτωση, από την αδυναμία, αντλούμε δύναμη.\nΗ αρχή αυτή αποδείχθηκε περίτρανα στη ζωή του Κυρίου μας. Ύστερα από την προδοσία του Ιούδα και τη σύλληψή Του στον κήπο της Γεθσημανή, πώς χειρίστηκε την όλη κατάσταση; Διέταξε, μήπως, να πέσει φωτιά από τον ουρανό; Κάλεσε λεγεώνες αγγέλων να τον βοηθήσουν; Όχι. Άφησε, απλώς, τους εχθρούς Του να τον πάρουν εκεί που ήθελαν. Γιατί, όμως, ο Κύριος να επιτρέψει κάτι τέτοιο; Επειδή, ακριβώς, γνώριζε τη δύναμη της αδυναμίας. Προκάλεσε, μήπως, αναταραχή; Αντιστάθηκε;\nΑπεναντίας, θεράπευσε το κομμένο αυτί ενός από τους στρατιώτες, όταν ο Πέτρος, ανασύροντας μαχαίρι, του το απέκοψε. Γιατί; Γιατί δεν άρχισε έναν πόλεμο; Ο Ιησούς ήταν αθώος και όμως σ’ όλη τη διάρκεια της δίκης Του δεν έκανε καμία προσπάθεια να απαντήσει στους κατήγορούς Του. Όταν τον βασάνιζαν, τον μαστίγωναν, τον έφτυναν και τελικά τον σταύρωσαν δεν παραπονέθηκε ποτέ ότι του συμπεριφέρονταν άδικα. Για ποιο λόγο; Επειδή, δεν υπάρχει μεγαλύτερη πνευματική δύναμη από την αδυναμία, ιδιαίτερα όταν αυτό γίνεται συνειδητά, με τη βεβαιότητα ότι ο Θεός είναι κυρίαρχος πάνω από όλα που υποφέρουμε και ότι θα αποκαταστήσει τα πάντα στο δικό Του καιρό. Αυτή την πνευματική αρχή είχε κατά νουν και ο Απόστολος Πέτρος, ο οποίος, ενώ είχε ανασύρει μαχαίρι για να υπερασπιστεί τον Κύριό του τη σκοτεινή εκείνη ώρα, χρόνια πολλά αργότερα παράγγελλε στους Χριστιανούς: «Αγαπητοί …να έχετε καλή τη διαγωγή σας ανάμεσα στα έθνη, ώστε, ενώ σας καταλαλούν σαν κακοποιούς, από τα καλά έργα, όταν τα δουν, να δοξάσουν τον Θεό κατά την ημέρα τής επίσκεψης … επειδή, έτσι είναι το θέλημα του Θεού, αγαθοποιώντας να αποστομώνετε την αγνωσία των αφρόνων ανθρώπων· επειδή, αυτό είναι χάρη, το να υποφέρει κάποιος λύπες εξαιτίας τής συνείδησης στον Θεό, πάσχοντας άδικα. Επειδή, ποια δόξα υπάρχει, αν αμαρτάνοντας και δεχόμενοι χτυπήματα υπομένετε; Αν, όμως, αγαθοποιώντας και πάσχοντας υπομένετε, αυτό είναι χάρη μπροστά στον Θεό. Δεδομένου ότι, σε τούτο προσκληθήκατε, επειδή και ο Χριστός έπαθε για χάρη σας, αφήνοντας παράδειγμα σε σας, για να ακολουθήσετε τα ίχνη του· ο οποίος «δεν έκανε αμαρτία ούτε βρέθηκε δόλος στο στόμα του». Ο οποίος, καθώς τον λοιδορούσαν, δεν ανταπέδιδε λοιδορίες, πάσχοντας δεν απειλούσε, αλλά παρέδινε τον εαυτό του σ' αυτόν που κρίνει δίκαια» (Α’ Πέτρ. 2).\nΟ Θεός δεικνύει τον εαυτό Του δυνατό εκ μέρους όλων εκείνων που δεν αναλαμβάνουν την ευθύνη να υπερασπίσουν τον εαυτό τους. Επειδή Αυτός είναι ο υπερασπιστής μας, μπορούμε να ανεχτούμε την αδικία από μέρους των εχθρών μας. Δεν έχουμε τίποτα\nαπολύτως να φοβηθούμε, επειδή γνωρίζουμε ότι Εκείνος που μας υπερασπίζεται είναι παντοδύναμος.\nΟ Δαβίδ είχε καταλάβει κάτι από αυτή την αλήθεια, όταν τον καταδίωκε ο Σαούλ. Του είχε δοθεί η ευκαιρία ορισμένες φορές να τον σκοτώσει και έτσι θα γλίτωνε μια για πάντα από αυτόν. Γνώριζε όμως ότι ο Κύριος ήταν ο προστάτης του, ο συνήγορος και ο υπερασπιστής του και ότι, όντας κυρίαρχος, θα αναλάμβανε Εκείνος στο τέλος τους εχθρούς του. Ήξερε καλά ότι, αν εμπιστευόταν τον Κύριο και τον υπάκουε, τότε κι Εκείνος με τη σειρά Του θα ενεργούσε με δυνατό τρόπο εκ μέρους του. Στην πραγματικότητα, αυτή ακριβώς η αρχή ήταν και το θέμα πολλών από τους ψαλμούς του, που τους εμπνευστηκε μέσα στη φωτιά της διαμάχης, που μαινόταν ανάμεσα στο Σαούλ και το Δαβίδ.\nΕίναι για αυτό το λόγο που ο Ιησούς μάς είπε να αγαπούμε τους εχθρούς μας. Υπάρχει τεράστια δύναμη σ’ αυτή την αρχή – τόσο πολύ, ώστε ο Παύλος να λέει χαρακτηριστικά τα εξής: «Αν, λοιπόν, ο εχθρός σου πεινάει, δίνε του να φάει· αν διψάει, δίνε του να πιει· επειδή, κάνοντας αυτό, θα επισωρεύσεις κάρβουνα φωτιάς επάνω στο κεφάλι του» (Ρωμ. 12:20). Ο τρόπος για να νικήσεις παντελώς έναν εχθρό σου είναι να τον αντιμετωπίσεις με καλοσύνη και αυτό όχι με μοχθηρία αλλά με αληθινή αγάπη στην καρδιά σου. Τι άλλο μπορεί να τον φέρει σε σύγχυση παρά αυτό; Τι άλλο μπορεί να είναι περισσότερο αφοπλιστικό; Εάν δεν κάνουμε τίποτε για να υπερασπίσουμε τον εαυτό μας, ο εχθρός μας δεν έχει τρόπο να δικαιολογήσει τη στάση ή τις πράξεις του. Το βάρος στη συνείδησή του γίνεται έτσι αφόρητο. Εάν δεν παραιτηθεί, η δυστυχία του θα επιτείνεται.\nΤο κατάλαβε αυτό ο Δαβίδ πολύ καλά. Και ως βασιλιάς ακόμη, η φιλοσοφία του ήταν ότι, εάν κάποιος είχε κάτι κακό να πει γι’ αυτόν, δεν έπρεπε να φιμωθεί. Εάν ο εχθρός του είχε δίκαιο, καλώς, εάν όμως όχι, τότε ήταν του Θεού ευθύνη να φέρει έλεγχο και κρίση.\nΠολλές φορές διαμέσου των αιώνων έχει λεχθεί ότι «ο σπόρος της Εκκλησίας είναι το αίμα των μαρτύρων». Όταν οι άνθρωποι οδηγούνται στο μαρτύριο για την πίστη τους στο Χριστό, χωρίς να αντισταθούν ή να υπερασπίσουν τον εαυτό τους, τίποτα δεν έχει μεγαλύτερη δύναμη, ώστε να ακολουθήσουν και άλλοι το Χριστό, αψηφώντας όλες τις πιθανές συνέπειες. («Κι αυτοί τον νίκησαν με το αίμα τού Αρνίου, και με τον λόγο τής μαρτυρίας τους· και δεν αγάπησαν την ψυχή τους μέχρι θανάτου» – Αποκ. 12:11).\nΚάποια γεγονότα από τη ζωή της αρχέγονης εκκλησίας, όπως αυτά είναι καταγραμμένα στο βιβλίο των Πράξεων, αποτελούν φωτεινά παραδείγματα της θείας αυτής αρχής.\nΌταν ο Στέφανος καταδικάστηκε σε θάνατο διά λιθοβολισμού, λόγω της πίστης του στο Χριστό, δεν αντιστάθηκε. Απεναντίας, ζήτησε από το Θεό να συγχωρήσει τους εχθρούς του. Ένας από εκείνους που παρακολουθούσαν το λιθοβολισμό ήταν μάλιστα και ο νεαρός τότε Σαούλ από την Ταρσό, που συνευδοκούσε με τους λιθοβολητές, προσέχοντας τα ρούχα τους.\nΈνας από τους πιο αποτελεσματικούς τρόπους απελευθέρωσης της δύναμης του Θεού είναι με το να συγχωρήσει κάποιος τους εχθρούς του. Αυτό είναι που έκανε και ο Στέφανος και τελικά ο Σαούλ από την Ταρσό έγινε ο Παύλος, ένας από τους μεγαλύτερους αποστόλους της Χριστιανικής εκκλησίας, που χρησιμοποιήθηκε από το Θεό όσο κανείς άλλος.\nΕίναι πολύ πιθανόν η μεταστροφή του Σαούλ να οφείλεται σ’ αυτήν ακριβώς τη δύναμη του Θεού που απελευθερώθηκε, όταν ο Στέφανος συγχώρησε τους εκτελεστές του.\nΗ αδυναμία είναι ένα από τα πιο ισχυρά όπλα που διαθέτουμε στον πνευματικό πόλεμο που διεξάγουμε ως Χριστιανοί, ενώ τα περισσότερα από τα άλλα όπλα μας απορρέουν, θα λέγαμε, από αυτή.\nΗ συγχώρεση των εχθρών μας, καθώς είπαμε, είναι ένα από αυτά. Ένα άλλο ισχυρό όπλο είναι η ταπεινότητα, μια μορφή επίσης αδυναμίας. Εάν ταπεινώνουμε τους εαυτούς μας ενώπιον του Κυρίου, τότε Αυτός, σύμφωνα με την υπόσχεσή Του, θα μας υψώσει στον κατάλληλο καιρό. Πρόκειται για αδιαμφισβήτητη αρχή για όσους την εγκολπώνονται με τα σωστά, βέβαια, κίνητρα πάντοτε.\nΘέλεις να είσαι ένας δυνατός Χριστιανός πολεμιστής; Γίνε, τότε, αδύνατος. Συγχώρα τους εχθρούς σου. Ταπείνωσε τον εαυτό σου. Άσε όλους τους άλλους να έχουν την υπεροχή. Μην επιζητείς να σε θαυμάζουν και να σε επαινούν. Μην προσπαθήσεις τεχνηέντως να αναρριχηθείς σε κάποια ζηλευτή θέση. Άσε το Θεό να το κάνει για σένα, αν πραγματικά το αξίζεις. Μην επιζητείς τη δύναμη ή τον πλούτο. Όταν είμαστε αδύνατοι, τότε είμαστε δυνατοί. Και όταν ο Θεός κινηθεί εκ μέρους μας, θα διαφανεί ότι είναι Εκείνος που μας ύψωσε και ότι από μόνοι μας δεν θα κατορθώναμε απολύτως τίποτα.\nΓια να αγωνιστούμε τον καλό αγώνα της πίστεως, δεν πρέπει να υψηλοφρονούμε. Τίποτα δεν πρέπει να κάνουμε, ώστε να φαινόμαστε στους ανθρώπους καλοί και επιτυχημένοι. Επιτυχημένος Χριστιανός πολεμιστής δεν θεωρείται εκείνος που φαίνεται καλός, επειδή φρόντισε να κάνει τον εαυτό του να φαίνεται καλός στα μάτια των ανθρώπων. Μάλλον είναι εκείνος που νοιάζεται για το αν είναι πραγματικά καλός εσωτερικά και αν τα κίνητρα της καρδιάς του είναι αγνά κατά Θεόν. Και αυτό είναι, επίσης, αδυναμία από την οποία εκπηγάζει τεράστια δύναμη.\nΑς μην προωθούμε ποτέ τους εαυτούς μας είτε ως άτομα είτε ως ομάδα. Διαφορετικά, θα βραχυκυκλώναμε τη δύναμη του Θεού στη ζωή μας.\nΑς εξαρτιόμαστε αποκλειστικά από το Θεό για την εξύψωσή μας, εάν βέβαια κρίνει ο Ίδιος ότι πρέπει να κάνει κάτι τέτοιο, ειδάλλως, ας είμαστε ευχαριστημένοι σε οποιαδήποτε κατάσταση επιτρέπει Αυτός να είμαστε. Εάν φιλοδοξούμε να είμαστε του Θεού αντιπρόσωποι πάνω σ’ αυτή τη γη, τότε θα πρέπει να επιτελέσουμε αυτό το έργο με βάση τις δικές Του αρχές.\nΕάν θέλουμε πραγματικά η δύναμη του Θεού να είναι ενεργητική στη ζωή μας, τότε δεν έχουμε άλλη επιλογή από το να αποκηρύξουμε κάθε επιθυμία για μια τέτοια δύναμη. Αυτό ακούγεται κάπως παράδοξο κι όμως είναι αληθινό. Μόνο με την έλλειψη δύναμης και την απουσία κάθε επιθυμίας γι’ αυτή, μπορούμε να αποκτήσουμε δύναμη μέσα στην πίστη.\nΗ αδυναμία ή η έλλειψη δύναμης από μέρους μας είναι το όπλο που αφοπλίζει ολοκληρωτικά τις δυνάμεις του εχθρού.\nΗ έντευξη είναι βοηθητική, χωρίς όμως το υπόβαθρο αυτό της αδυναμίας, είναι αδύνατο όπλο. Εάν κάνουμε έντευξη, νομίζοντας ότι είμαστε σπουδαίοι σ’ αυτό το έργο, τότε, σε ένα μεγάλο βαθμό, έχουμε καταστρατηγήσει κάθε επιτυχία που θα μπορούσαμε να είχαμε. Εάν μοιραζόμαστε την πίστη μας με άλλους, θεωρώντας ότι είμαστε απαράμιλλοι ευαγγελιστές, η ποιμένες, και ότι άλλο, τότε οι προσπάθειές μας θα αποβούν, κατά ένα μεγάλο μέρος, άκαρπες. Οτιδήποτε και αν κάνουμε, έχοντας μεγάλη ιδέα για τον εαυτό μας, τότε τα έργα μας αυτά θα αποδειχτούν στο τέλος ότι δεν ήταν τίποτε άλλο παρά άχυρα.\nΗ αδυναμία για την οποία μιλούμε είναι στενά συνδεδεμένη με την απόλυτη εξάρτησή μας από το Θεό για τα πάντα. Μια τέτοια εξάρτηση όμως δεν σημαίνει καθόλου παθητικότητα, αλλά εμπιστοσύνη στη δύναμη του Θεού και αναγνώριση ότι αφ΄ εαυτών δεν μπορούμε να κάνουμε τίποτα. Όμως, εάν ζούμε και εργαζόμαστε υπακούοντας στο Θεό, τότε σίγουρα Αυτός θα φέρει σε πέρας όλα όσα μας αφορούν.\nΟ Θεός είναι εκείνος που ανυψώνει τον άνθρωπο ή τον καταβιβάζει. Αυτός είναι που επιδαψιλεύει χάρη σε μας, αλλά και που μας ταπεινώνει. Εάν επιθυμούμε να μας υψώσει, τότε πρέπει να κρατούμε τον εαυτό μας ταπεινό. Και αυτό επίσης είναι παράδοξο, αφού η ταπείνωση συνεπάγεται την απουσία επιθυμίας για οποιαδήποτε διάκριση.\nΆλλη εκλογή από το να υπακούσουμε, λοιπόν, δεν έχουμε. Εκείνοι που δεν υπακούνε στο Θεό επιδιώκουν τον πλούτο, την υπεροχή, την καλοπέραση, την άνεση, την ασφάλεια. Αλλά, με το να επιδιώκει ο άνθρωπος του Θεού αυτά τα πράγματα, είναι ο πιο σίγουρος τρόπος για να τα χάσει όλα στο τέλος. Δεν έχουμε άλλη επιλογή παρά να σταματήσουμε να τα κυνηγάμε, επειδή τότε μόνο θα έχουμε την ευκαιρία να τα αποκτήσουμε, όταν παύσουν πλέον να έχουν για μας τη σημασία που τους αποδίδουμε.\nΤο μόνο μέσο που έχουμε, λοιπόν, είναι η αδυναμία. Ο Θεός, με τον έναν ή με τον άλλο τρόπο, θα φέρει στο τέλος κάθε γνήσιο τέκνο Του σε αυτό το σημείο της αδυναμίας. Και είτε θα το κάνουμε αυτό θεληματικά είτε θα μας «εξαναγκάσει» να έρθουμε σε αυτό το σημείο και θα υποφέρουμε γι’ αυτό πάντοτε. Είτε το θέλουμε είτε όχι, ο καθένας από εμάς θα αποτελέσει στο τέλος παράδειγμα καλό ή κακό για τους άλλους. Ας προσευχόμαστε, λοιπόν, να μας ικανώσει ο Κύριος, έτσι ώστε να γίνουμε καλά παραδείγματα και να μας δίνει χάρη, ώστε να είμαστε πρόθυμοι να γίνουμε στα χέρια Του σκεύη αδυναμίας. Η κραυγή της καρδιάς μας ας είναι να ενεργούμε σύμφωνα με αυτές τις αρχές, ώστε να αγαπούμε τους εχθρούς μας, να ταπεινώνουμε τους εαυτούς μας και να μην επιζητούμε τίποτε άλλο από το να ευαρεστούμε μονάχα Εκείνον που μας δημιούργησε και ο οποίος θέλει πάντοτε το καλύτερο για μας, πολύ περισσότερο από όσο εμείς το θέλουμε για τον εαυτό μας. Στο όνομα του Ιησού τα ζητούμε όλα αυτά. Αμήν.\nπηγη Νικητές (Διασκευή από τα Αγγλικά: Αντρέας Φούρναρης)\nΑναρτήθηκε από geoliko xristianikanea στις 10:28 π.μ.


Liberum Librarium: Αυγουστίνος Κομπαγιάσι, Ο Β ΄Παγκόσμιος Πόλεμος στη Μεσόγειο, εκδόσεις Historical Quest,Αθήνα, 2019, μετάφραση Γιάννης Κ. Χρονόπουλος,σελ.496\nΑυγουστίνος Κομπαγιάσι, Ο Β ΄Παγκόσμιος Πόλεμος στη Μεσόγειο, εκδόσεις Historical Quest,Αθήνα, 2019, μετάφραση Γιάννης Κ. Χρονόπουλος,σελ.496\nΕτικέτες Αυγουστίνος Κομπαγιάσι, Ο Β΄ Παγκόσμιος Πόλεμος στη Μεσόγειο, Historical Quest\nΗλίας Μωραΐτης, Ο σκακιστής, εκδ. Πηγή, 2020\nΟ Ηλίας Μωραΐτης με το τελευταίο αστυνομικό του μυθιστόρημα "Ο σκακιστής" νομίζω πως επάξια θα μπορούσε να διεκδικήσει τον τίτλο...\nΆρης Σφακιανάκης, Η σκιά του Κυβερνήτη, εκδ. Κέδρος, σελ. 509\nΈνα βιβλίο που σε εκπλήσσει, ένα μικρό αριστούργημα... Πρόκειται για ένα αξιοπρόσεκτο βιβλίο που αφορά ένα πρόσωπο και μια περίοδο της ελλ...\nΚώστας Αρκουδέας, Επικίνδυνοι συγγραφείς, εκδ. Καστανιώτη, Αθήνα, 2019, σελ. 585\nΤο τελευταίο πόνημα του Κώστα Αρκουδέα, που δραστηριοποιείται στον χώρο της λογοτεχνίας εδώ και μία τριακονταετία, από το 1987, δεν εί...\nΓιώργος Θ. Μαυρογορδάτος, Αναμνήσεις ενός μολυβένιου στρατιώτη, εκδ. Πατάκη, 2019, σελ.292\nΤο βιβλίο αυτό θα μπορούσαμε να πούμε ότι αποτελεί έναν φόρο τιμής σε όλους τους πολιτικά, ιδεολογικά και κομματικά "ανένταχτους"...\nκοντσέρτο για πιάνο Νο.3\nΠαναγία των Μογγόλων\nΣταυροί της Ρόδου\nΧορός των Ωρών\nNon piu adrai\nPiano concerto No 21. Martha Argerich\nPrelude and Fugue in do minore\nΟκτωβρίου 2019 (14)


Τρίποντος - Ελλήσποντος μέσα στον ΠΑΟΚ Σταυρού. Η Ν. Μάδυτος στον αστερισμό των Play-off - Strymonikos Today\nΤρίποντος - Ελλήσποντος μέσα στον ΠΑΟΚ Σταυρού. Η Ν. Μάδυτος στον αστερισμό των Play-off\nΕλλήσποντος Νέας Μαδυτου: Πέτυχε τα πιο... καραμπινάτα διπλά στο φετινό πρωτάθλημα, στον δεύτερο γύρο βρήκε ρυθμό και μοιάζει σεληνιασμένος, με 43 βαθμούς βρίσκεται στην 4η θέση του ομίλου σε τροχιά Play-off και δείχνει έτοιμος για όλα!\nΟι Γαλάζιοι της Νέας Μαδύτου καταπλήσουν και εντυπωσιάζουν τους πάντες με την πορεία τους στον Β΄γύρο του φετινού πρωταθλήματος.\nΗ σπουδαία νίκη του Ελλήσποντου μέσα στην έδρα του ΠΑΟΚ Σταυρού τον διατηρεί σε τροχιά εισόδου στα μπαράζ ανόδου και σκόρπισε ενθουσιασμό στις τάξεις των φιλάθλων του.\nΟ Ελλήσποντος δείχνει αναγεννημένος, δυνατός και αποφασιστικός στο κομμάτι του πρωταθλήματος από τις γιορτές και μετά. Πετυχαίνει καθοριστικές νίκες και μάλιστα με ιδιαίτερο βαθμολογικό κέρδος αφού ταυτόχρονα κόβει βαθμούς από ομάδες (βλέπε Ανοιξιά κτλ.) που διεκδικούν και εκείνες στόχους με υψηλές βλέψεις και που πιθανόν να βρεθούν στον δρόμο του και πέρα της λήξης του πρωταθλήματος. Στην διαδικασία των Play-off δηλαδή.\nΈνας ''άλλος'' Ελλήσποντος λοιπόν κλέβει καρδιές και εντυπώσεις και δείχνει ικανός για όλα:\n- Η ομάδα ανέβηκε ψυχολογικά από τις συνεχόμενες επιτυχίες και αυτό βγαίνει στο γήπεδο.\n- Η απόκτηση του Μουρόπουλου ενίσχυσε κατα πολύ την άμυνα.\n- Ο Ελλήσποντος βρήκε ρυθμό και έδεσε αγωνιστικά όλες τις γραμμές του.\n- Τα δύο τεράστια διπλά που πέτυχαν με 0-3 μέσα στο Σοχό και το προχθεσινό 0-1 μέσα στον ΠΑΟΚ Σταυρού (ανάλογα δεν έχει πετύχει κανείς από το γκρουπ των πρωτοπόρων...) δείχνουν ότι οι Γαλάζιοι μπορούν να σπάσουν κάθε έδρα και δεν έχουν να φοβηθούν τίποτα και κανέναν.\n- Τέλος αν προσέξει κανείς τις.. λεπτομέρειες ο Ελλήσποντος έχει την 2η καλύτερη άμυνα με μόλις 20 γκολ παθητικό και δέχεται πολύ δύσκολα γκολ. Και επειδή οι επιθέσεις κόβουν εισητήρια, αλλά οι άμυνες δίνουν τίτλους και Ανόδους ας το έχουν κατά νου όλοι όσοι παρακολουθούν με ενδιαφέρον το φετινό συγκλονιστικό πρωτάθλημα.\nΤην επόμενη Κυριακή ο Ελλήσποντος υποδέχεται την πρωτοπόρο ΑΕ Αγίου Γεωργίου και το παιχνίδια αυτό σίγουρα θα καθηλώσει τα μάτια και το ενδιαφέρον όλου του φίλαθλου κόσμου της περιοχής μας.\nΓια τον ΠΑΟΚ Σταυρού ο οποίος προβλημάτισε με την εντός έδρας ήττα του ακολουθεί το ρεπορτάζ των παιδιών του που τα λέει όλα, όπως επίσης και το ρεπορτάζ από το epsm24.\nΟ Δικέφαλος του Σταυρού την επόμενη αγωνιστική αγωνίζεται μέσα στην Αρέθουσα και αναμένεται να ξεπεράσει το εμπόδιο αυτό και να ξαναγυρίσει στον καλό εαυτό του.\nΤίποτα δεν χάθηκε - τίποτα δεν κερδίθηκε ακόμα και όλα παίζονται. Πίστη και ψυχή χρειάζεται και όλα γίνονται.\nΠΑΟΚ Σταυρού-Ελλήσποντος Μαδύτου 0-1\n(ρεπορτάζ από ΠΑΟΚ Σταυρού)\nΔυστυχώς η ομάδα μας δεν μπόρεσε να πάρει την νίκη στο σημερινό παιχνίδι και γνώρισε την ήττα με 0-1 απο τον Ελλήσποντο Μαδύτου.\nΣτο πρώτο ημίχρονο το παιχνίδι ήταν μοιρασμένο για τις δύο ομάδες και οι φιλοξενούμενοι εκμεταλεύτηκαν την μοναδική τους ευκαρία και σκόραραν στο 39ο λεπτό.\nΟ ΠΑΟΚ Σταυρού θα μπορούσε να έιχε προηγηθεί πιο νωρίς στο σκόρ όταν ο διαιτητής αρνήθηκε το πέναλντι σε πέσιμο του Χάβου στην περιοχή στο 13ο λεπτό και στο 16ο μετά απο σούτ του Τσαναξή ο τερματοφύλακας των φιλοξενούμενων θα μπλοκάρει την μπάλα, σε μια δύσκολη φάση που ίσως και να είχε περάσει την γραμμή.\nΣτο δεύτερο ημίχρονο ο ΠΑΟΚ Σταυρού πίεσε ζητώντας την γρήγορη ισοφάριση ωστόσο αυτή δεν ήρθε με το Τσίτσο να χάσει μοναδική ευκαρία στο 72' δοκάρι και τον ίδιο στο 75' να μην μπορεί να νικήσει τον αντίπαλο πορτιέρο απο ευνοική θέση .\nΣτο 92' οι φιλοξενούμενοι θα χάσουν μοναδική ευκαρία σε τετ α τετ ενώ στην τελευταία φάση του αγώνα στο 95 ο Σαλέπης θα χάσει και αυτός μοναδική ευκαιρία για την ισοφάριση οταν του σούτ που επιχείρησε μέσα απο την περιοχή πέρασε ελάχιστα άουτ.\nΜοιραία το 0-1 ήταν και το τελικό αποτέλεσμα με την ομάδα μας να γνωρίζει την ήττα απο μία πολύ καλή ομάδα όπως είναι ο Ελλήσποντος Μαδύτου.\nΟ ΠΑΟΚ Σταυρού παρά την σημερινή ήττα και με 5 αγωνιστικές να παραμένουν μέχρι το τέλος παραμένει στην δευτερη θέση της βαθμολογίας με 47 βαθμούς και κοιτάει το επόμενο παιχνίδι με την Αρέθουσα εκτός έδρας την επόμενη Κυριακή.\nΠΑΟΚ Σταυρού:Έλβις, Σαλέπης, Στιβαστάρης (72' Θεολογάκης), Μαγουνάκης (80' Ταξιάρχου), Χατζηλάρι, Τσίτσος, Μπελές (78΄Τσουραλάκης), Χάβος, Καρακίτσος, Πρόκος, Τσαναξής.\nΑπέδρασε με το «διπλό» από τον Σταυρό ο Ελλήσποντος Μαδύτου\nΠορεία πρωταθλητισμού διαγράφει στο 2ο γύρο ο Ελλήσποντος Μαδύτου, ο οποίος κατάφερε να αποδράσει με το «διπλό» από τον Σταυρό, κερδίζοντας με 0-1 τον ΠΑΟΚ και παραμένοντας αήττητος για 6η σερί αγωνιστική.\nΓια δεύτερη φορά φέτος, ο «δικέφαλος» δεν μπόρεσε να κερδίσει την Μάδυτο με αποτέλεσμα να μείνει στο -1 από την κορυφή και πλέον να έχει τον φόβο ακόμα και για την 2η θέση.\nΟι γηπεδούχοι ξεκίνησαν αρκετά νωθρά το παιχνίδι, με την ομάδα της Μαδύτου, να παίρνεις αρκετές μπάλες από τα ατομικά λάθη στο χώρο του κέντρου και να απειλεί με αντεπιθέσεις. Παρόλα αυτά, στη πρώτη καθαρή ευκαιρία του ΠΑΟΚ, o Τσαναξής σούταρε από πλάγια θέση, o Πασχάλης έπιασε τη μπάλα στην γραμμή της εστίας του και ο ρέφερι έδειξε την συνέχεια του παιχνιδιού, σε μια από τις δυσκολότερες φάσεις του αγώνα.Οι άνθρωποι του «δικεφάλου» διαμαρτυρήθηκαν επίσης και λίγο νωρίτερα σε μια ανατροπή του Κώστα Χάβου, στο 13ο λεπτό, με τον Σίμο Παρασκευά όμως να είναι κοντά στη φάση και να λέει «παίζεται».\nΣαν να μην έφτανε αυτό για τον ΠΑΟΚ, η Μάδυτος σε μια από τις αντεπιθέσεις που έβγαλε, κατάφερε με τον Χρήστο Τσουκαλά να ανοίξει το σκορ, με πλασέ από πλάγια θέση, ύστερα από ασίστ του Αντώνη Τζουβελέκη.\nΣτην επανάληψη, ο ΠΑΟΚ μπήκε πιο δυνατά και έπαιξε ψηλά την άμυνα του, παίζοντας στο μισό γήπεδο την Μάδυτο. Με υπομονή πολλές φορές αλλά χωρίς καθαρό μυαλό στο τελείωμα των φάσεων, ο ΠΑΟΚ όχι μόνο έχασε ευκαιρίες να ισοφαρίσει αλλά σε ορισμένες περιπτώσεις, γλίτωσε και από ένα δεύτερο γκολ.\nΠιο χαρακτηριστική ευκαιρία, αυτή του Αντώνη Τζουβελέκη, ο οποίος αν και βρέθηκε σε θέση τετ-α-τετ με τον Έλβις, έστειλε τη μπάλα εκατοστά δίπλα από το δοκάρι.\nΜετά το τέλος του αγώνα, το κοντράστ συναισθημάτων ήταν φανερό, με τους ποδοσφαιριστές του Ελλησπόντου να πανηγυρίζουν έξαλλα το μεγάλο «διπλό», αφιερώνοντας το στον κόσμο τους, ο οποίος τους ακολούθησε στον Σταυρό.\nΑξίζει να αναφερθεί πάντως, ότι στο δεύτερο μέρος, οι πολλοί τραυματισμοί ποδοσφαιριστών, έριξαν τον ρυθμό του αγώνα και γι’αυτό άλλωστε ο Σίμος Παρασκευάς έδωσε στο τέλος έξι λεπτά καθυστερήσεων.Tέλος, ενός λεπτού σιγή κρατήθηκε για τον θάνατο του Δημήτρη Μπουμπουνάκη, πατέρα του αρχηγού και τερματοφύλακα της ομάδος παίδων, του ΠΑΟΚ Σταυρού, Αλέξανδρου Μπουμπουνάκη.\nΠΑΟΚ ΣΤΑΥΡΟΥ – ΕΛΛΗΣΠΟΝΤΟΣ ΜΑΔΥΤΟΥ 0-1\nΣκόρερ: Τσουκαλάς Χ. 18′\nΔιαιτησία: Παρασκευάς (Στάγγος-Ρεπανός)ΠΑΟΚ: Έλβις, Σαϊμίρ, Μαγγουνάκης, Σαλέπης, Στιβαστάρης, Μπελές, Τσίτσος, Καρακίτσος, Πρόκος, Χάβος, Τσαναξής\nΑγωνίστηκαν επίσης οι: Νουράκης, Τσουραλάκης και Ταξιάρχου\nΜΑΔΥΤΟΣ: Πασχάλης, Νικολάρι, Χάβος Σ. Θεολόγου, Παναγιωτίδης, Τζουβελέκης, Τσουκαλάς Ι., Τσουκαλάς Χ., Χάβος Δ., Τζουβελέκης Α., Παπαθανασίου\nΑγωνίστηκαν επίσης οι: Τσουκαλάς Ι. (νεότερος), Παπαθανασίου και Περίφανος\nΠερισσότερα σε αυτή την κατηγορία: « Δεν κέρδισε ο Βρασίδας τον Αετό. Κέρδισε ο... Αυριανός Βρασίδας!\tΠΑΟΚ Ανοιξιάς: Νίκη με Αρέθουσα - Συνεχίζει δυνατά για είσοδο στα Play-off »


Ελπίδα οι επισκέπτες της τελευταίας στιγμής - ThessaliaNews\nEΛAXIΣΤΕΣ ΚΡΑΤΗΣΕΙΣ ΣΤΗ ΜΑΓΝΗΣΙΑ ΓΙΑ ΤΟ ΤΡΙΗΜΕΡΟ\nΕλπίδα οι επισκέπτες της τελευταίας στιγμής\n06 Μαρ 2019, 13:31\nΔεν υπάρχουν κρατήσεις ακόμα είτε είναι ελάχιστες αυτές στη χερσαία Μαγνησία ενόψει του τριημέρου της Καθαράς Δευτέρας, ενώ στο Ανατολικό Πήλιο δεν κινείται τίποτα. Το βάρος των επισκεπτών θα πέσει για άλλη μία χρονιά στον Βόλο, την Πορταριά και τη Μακρινίτσα, ενώ οι ξενοδόχοι ευελπιστούν, καιρού επιτρέποντος, στους επισκέπτες της τελευταίας στιγμής.\nΜε μία λέξη χαρακτήρισε την κίνηση στα ξενοδοχεία της Μαγνησίας ο πρόεδρος της Ένωσης Ξενοδόχων Μαγνησίας κ. Γιώργος Ζαφείρης ενόψει του τριημέρου της Καθαρής Δευτέρας: Ηρεμία.\nΣύμφωνα με τον ίδιο, δεν υπάρχει ιδιαίτερη κίνηση στις κρατήσεις, πιστεύοντας ότι Βόλος, Πορταριά και Μακρινίτσα θα σηκώσουν για άλλη μία χρονιά το βάρος των επισκεπτών.\n«Θεού θέλοντος και καιρού επιτρέποντος πλήρη εικόνα για την κίνηση του τριημέρου θα υπάρχει την Παρασκευή. Στο Ανατολικό Πήλιο δεν κινείται τίποτα και ελπίζουμε στους επισκέπτες της τελευταίας στιγμής» τόνισε ο πρόεδρος της Ένωσης Ξενοδόχων Μαγνησίας.\nΟ κ. Γιώργος Ζαφείρης ανέφερε ότι όπως δείχνουν τα πράγματα ο καιρός θα είναι καλός και θα συνεχιστεί τις επόμενες ημέρες, ενώ έριξε τα βέλη του προς αυτούς που τρομάζουν τους επισκέπτες με τις μετεωρολογικές τους προβλέψεις.\nΟ πρόεδρος της Ένωσης Ξενοδόχων Μαγνησίας σημείωσε ότι στον Βόλο, την Πορταριά και τη Μακρινίτσα οι κρατήσεις πάνε καλά, αλλά τόνισε ότι πως είναι ακόμα νωρίς για να βγουν συμπεράσματα για το τριήμερο της Καθαρής Δευτέρας.\nΚλίνες υπάρχουν για όποιον θελήσει να περάσει ένα τριήμερο στη Μαγνησία και για όλα τα βαλάντια, ενώ οι τιμές παραμένουν σταθερές και σε περιπτώσεις και φθηνότερα από πέρσι.\nΑρκετοί είναι αυτοί πάντως που θα προτιμήσουν τις μονοήμερες εκδρομές, την Καθαρή Δευτέρα κυρίως, σε κοντινούς προορισμούς, λόγω οικονομικής αδυναμίας, για να ξεφύγουν από την καθημερινότητα με λίγες ώρες ξεγνοιασιάς, να τηρήσουν το έθιμο και να πετάξουν τον χαρταετό.\nΣυνήθως όσοι ταξιδεύουν για το τριήμερο της Καθαρής Δευτέρας επιλέγουν προορισμούς, στους οποίους γίνονται γιορτές, δρώμενα και διάφορα έθιμα.


Χρώματα….και περισσότερα χρώματα – Calligrapher.GR\nΣτην καλλιγραφία παλαιότερα έγραφαν με ένα, το πολύ δύο, χρώματα. Το μαύρο και το καφέ.\nΑυτά, συνήθως, ήταν και τα διαθέσιμα μελάνια.\nΤώρα, με την σύγχρονη τεχνολογία, οι εταιρίες φτιάχνουν απεριόριστα χρώματα σε μελάνια, εκτός των κλασικών.\nΚόκκινα, πράσινα, μωβ, κίτρινα, πορτοκαλί και τόσα άλλα σε διάφορες τονικές παραλλαγές.\nΚαι εδώ ακόμη μερικά υπέροχα χρώματα που μου αρέσει πολύ να χρησιμοποιώ, ειδικά όταν πρόκειται για ένα ευχάριστο project…. τόσο χαρούμενα και ζωηρά, θέλω να γράφω συνέχεια 🙂\n(το παρακάτω χρώμα Τeal ουσιαστικά είναι το τυρκουάζ… νομίζω δεν φαίνεται πολύ καλά για τυρκουάζ…μάλλον θα πρέπει να το φανταστείτε 🙂 )\nhttps://calligrapher.gr/wp-content/uploads/2020/06/LOOOOGO.png 0 0 Lena S. https://calligrapher.gr/wp-content/uploads/2020/06/LOOOOGO.png Lena S.2016-10-06 18:02:592017-01-13 00:10:55Χρώματα….και περισσότερα χρώματα\nFood Calligraphy – Eat with Style Tattoo


ΠΑΟΚ, Κλάους και τέχνη! (pics) – inpaok.com\nΠΑΟΚ, Κλάους και τέχνη! (pics)\nΈνας σπουδαίος καλλιτέχνης φιλοτεχνεί τον Αθανασιάδη…\nΗ δουλειά του μιλάει από μόνη της, αλλά ακόμα κι αν δεν έχετε δει κάποιο από τα σχέδιά του, το βιογραφικό του θα σας πείσει για τη βαρύτητα της υπογραφής του. Στο portfolio του Andy Greaves, του Αγγλου graphic designer που σχεδίασε το συλλεκτικό εξώφυλλο του Matchday Magazine για τον αγώνα με την Μπενφίκα βρίσκονται εταιρείες όπως το Sky Sports, το Sony Playstation, το ESPN, η FIBA, η Disney, το Discovery Channel, το BBC, o Guardian, η Coca Cola και το Fox Sports.\nΟ Greaves δέχτηκε την πρόταση να σχεδιάσει ένα εξώφυλλο ειδικά για τον ΠΑΟΚ και το πρόσωπο που επιλέχτηκε είναι ο Κλάους Αθανασιάδης. Αρχηγός και δεύτερος σκόρερ στην ιστορία του ΠΑΟΚ στις ευρωπαϊκές διοργανώσεις. «Χάρηκα πολύ που οι υπεύθυνοι έκδοσης του ΠΑΟΚ μου ζήτησαν να σχεδιάσω το εξώφυλλο του Matchday Magazine», μας είπε ο Αγγλος graphic designer και συνέχισε: «Εχω δεχτεί αρκετά μεγάλη ανταπόκριση από τη σειρά πόστερ με τον τίτλο «15 to watch» που βασίζεται σε ποδοσφαιριστές που μετέχουν στις ευρωπαϊκές διοργανώσεις και ήταν αυτό το στυλ που με επηρέασε στη σχεδίαση του εξώφυλλου. Η χρήση απλής τυπογραφίας, «υφής» και γεωμετρικών σχημάτων.\nΜε βοήθησε αρκετά η γεμάτη πάθος και ένταση φωτογραφία του Αθανασιάδη με την οποία δούλεψα. Ελπίζω το τελικό σχέδιο να αρέσει στον κόσμο του συλλόγου και εύχομαι στον ΠΑΟΚ να πάρει την πρόκριση στη φάση των 16 του Europa League».\nΟρισμένα από τα πιο χαρακτηριστικά σχέδια του Andy Greaves:


Κωνσταντίνα Σπυροπούλου - Βασίλης Σταθοκωστόπουλος: Full in love σε βραδινή έξοδο - Φωτογραφίες\nΗΟΜΕ News Κωνσταντινα Σπυροπουλου – Βασιλης Σταθοκωστοπουλος: Full in love σε βραδινη εξοδο – Φωτογραφιες\nΔύο βραδινές εμφανίσεις πραγματοποίησαν πρόσφατα η Κωνσταντίνα Σπυροπούλου και ο Βασίλης Σταθοκωστόπουλος, και τις δύο στο ίδιο μαγαζί, που ανήκει στην οικογένεια του επιχειρηματία.\nΠιο συγκεκριμένα, σύμφωνα με το ρεπορτάζ της Μαρίας Παπαϊωάννου στο περιοδικό ΟΚ!, η Κωνσταντίνα Σπυροπούλου και ο Βασίλης Σταθοκωστόπουλος βρέθηκαν στο νυχτερινό κέντρο, όπου τραγουδά η Πέγκυ Ζήνα. Εκεί, διασκέδασαν με τα κομμάτια της τραγουδίστριας, ενώ δεν έλειψαν και οι τρυφερές περιπτύξεις.\nΤο ζευγάρι, που διατηρεί δεσμό τον τελευταίο ενάμιση χρόνο και συζεί από την αρχή της σχέσης του στο σπίτι του επιχειρηματία στα νότια προάστια, δεν παύει να δείχνει σε κάθε του δημόσια εμφάνιση πόσο ερωτευμένο είναι.\n«Λόγω της πανδημίας, όλες οι σχέσεις δοκιμάστηκαν και όλοι περάσαμε περισσότερο χρόνο με τους δικούς μας ανθρώπους. Αυτό μου έδωσε τη δυνατότητα να έρθω πιο κοντά με τον σύντροφό μου, να περάσουμε πολύ χρόνο μαζί και να δούμε ότι ταιριάζουμε. Από εκεί και πέρα, έχουμε κι εγώ κι εκείνος από μία όμορφη οικογένεια. Αν θα δημιουργήσουμε τη δική μας, θα το δείξει ο χρόνος. Όλα αυτά είναι τυχερά» είχε δηλώσει η Κωνσταντίνα Σπυροπούλου σε παλιότερη συνέντευξή της στο περιοδικό ΟΚ!.\nΦωτογραφίες για το περιοδικό ΟΚ!: NDP Photo / Νίκος Δρούκας


«Αφιερωμένη σε αυτούς που αγωνίζονται για ενιαία δημόσια ανώτατη εκπαίδευση», είναι η έκθεση του Κώστα Ρόθου, καθηγητή στο ΤΕΙ Αθήνας, στη σχολή Γραφικών Τεχνών, που παρουσιάζεται στον πευκώνα των ΤΕΙ Αθήνας, στο Αιγάλεω. «Θέλησα, λέει ο ίδιος, όπως συμμετείχα στις πορείες, να κάνω και την έκθεση για να πω και εγώ την άποψή μου, όχι σαν εκπαιδευτικός, καλλιτέχνης, διανοούμενος, που βρισκόμουν στο πεζοδρόμιο, αλλά με το έργο μου».\nΔίδακτρα, ανταποδοτικές υποτροφίες, δάνεια, μαύρη εργασία, επιχειρηματική λειτουργία των πανεπιστημίων, σύμπραξη με επιχειρήσεις, αγορά βιβλίων και σημειώσεων από το φοιτητή, όριο φοίτησης, εσωτερικοί κανονισμοί... Αυτή είναι η εικόνα των περισσότερων μεταπτυχιακών προγραμμάτων ειδίκευσης, τα οποία έχουν συσταθεί και λειτουργούν στο πρότυπο της Μπολόνια.\nΗ Μάχη της Κρήτης που μπορούσε να 'ναι νικηφόρα, αφέθηκε να εξελιχθεί σε ήττα. Τα βρετανικά συμφέροντα, για πολλοστή φορά στη νεότερη Ελληνική Ιστορία, αντιστρατεύτηκαν τη θέληση και τα συμφέροντα του ελληνικού λαού.\nΔυο δεκαετίες μετά τη μεγαλύτερη έκρηξη υπερκαινοφανούς που έχει καταγραφεί στα χρονικά από τότε που εφευρέθηκε το τηλεσκόπιο, ο (σουπερνόβα) 1987Α συνεχίζει να είναι αντικείμενο μελέτης από τους αστρονόμους.


Ρουμπέν: «Θα δέσουμε με σχοινί τον Κριστιάνο» - Onsports.gr\nΓιάννης Ασκούνης\t05 Νοεμβρίου 2011, 04:55\nΡουμπέν: «Θα δέσουμε με σχοινί τον Κριστιάνο»\nΟ αμυντικός της Οσασούνα, Ρουμπέν, θεωρεί ότι η ομάδα του μπορεί να σταματήσει τον Κριστιάνο Ρονάλντο, αν αυτός δεθεί με ένα σχοινί!\nΦυσικά, το σχόλιο ήταν χιουμοριστικό, αφού ο Ρουμπέν Γκονζάλεζ είχε διάθεση για αστεία, όταν ρωτήθηκε για το κυριακάτικο (06/11) αγώνα της ομάδας του εναντίον της Ρεάλ του κατόχου του «Χρυσού Παπουτσιού»:\n«Αν τον δέσουμε με ένα σχοινί, ίσως τότε σταματήσουμε τον Ρονάλντο. Δεν ξέρω, θα δούμε στο παιχνίδι. Η Ρεάλ βρίσκεται σε καλή κατάσταση, ενώ προκρίθηκε στον επόμενο γύρο του Champions League. Ωστόσο, εμείς θα τα δώσουμε όλα, για να πάρουμε ένα θετικό αποτέλεσμα».


''Φέτος ήμασταν ήρωες στον Ιπποκράτη''! - www.12sports.gr\n09:05 | Παρ 19 Μαϊ, 2017\nΣτα 27 του χρόνια αποφάσισε να επιστρέψει στην ιδιαίτερη πατρίδα του, την Κω, για να βοηθήσει τον Ιπποκράτη να πετύχει τους υψηλούς στόχους του, δηλαδή την άνοδο στη Β’ Εθνική. Ο λόγος για τον Αντώνη Χρύση, ο οποίος τα τελευταία χρόνια καταγράφει μία αξιοσημείωτη καριέρα και από το Κορωπί και τη Β’ Εθνική, επέστρεψε στην ομάδα από την οποία ξεκίνησε να παίζει μπάσκετ. Ο Κώος αθλητής παράλληλα με το μπάσκετ, ολοκλήρωσε τις στρατιωτικές του υποχρεώσεις και αποτέλεσε από τα βασικά όπλα της ομάδας, στην προσπάθεια της να ανέβει στη Β’ Εθνική. Μόνο που φέτος τα πράγματα κάθε άλλο παρά ρόδινα ήταν στον Ιπποκράτη. Οι παίκτες και ο προπονητής ήταν απλήρωτοι, τα περισσότερα μέλη της διοίκησης «εξαφανίστηκαν» και όλοι μαζί έμοιαζαν με εθελοντές ήρωες. Δεν τα λέμε εμείς αυτά, αλλά ο Αντώνης Χρύσης, ο οποίος μάλιστα είπε πως δεν έχει σκοπό να συνεχίσει την καριέρα του στον Ιπποκράτη, εφόσον δεν βρεθεί λύση και η κατάσταση παραμείνει η ίδια στην κωακή ομάδα. Ο 27χρονος φόργουορντ μίλησε για την κατάσταση που επικρατεί στον Ιπποκράτη αλλά και τη φετινή σεζόν, αποκαλύπτοντας όλα όσα συνέβησαν και έκαναν δύσκολη τη ζωή των αθλητών. Αναλυτικά η συνέντευξη του Αντώνη Χρύση...\n-Πως κρίνεις τη φετινή σεζόν για τον Ιπποκράτη Κω;\n«Είναι μία πετυχημένη χρονιά για μας, αφού παρά τις δυσκολίες η ομάδα κατάφερε να ανέβει στη Β’ Εθνική, που ήταν και ο αρχικός στόχος της. Αντιμετωπίσαμε πολλά διοικητικά και οικονομικά προβλήματα και όλη η σεζόν βγήκε κάτω από δύσκολες πραγματικά συνθήκες. Ήταν μία χρονιά επίπονη και δύσκολη και θέλω να ευχαριστήσω θερμά τους ήρωες συμπαίκτες μου και τον προπονητή μου. Τώρα το τι θα γίνει την επόμενη μέρα εξαρτάται καθαρά από τη διοίκηση».\n-Όταν αναφέρεσαι σε δύσκολες συνθήκες, προφανώς αναφέρεσαι στο οικονομικό κομμάτι;\n«Δεν ήταν καθόλου καλά τα πράγματα. Σκεφτήκαμε πολλά φορές να τα παρατήσουμε, αλλά μας κράτησε ενωμένους το γεγονός ότι είχαμε άριστες σχέσεις μεταξύ μας. Το περασμένο καλοκαίρι εμφανίστηκαν καμιά δεκαριά άτομα από τη διοίκηση, αλλά στη συνέχεια οι περισσότεροι εξαφανίστηκαν ως δια μαγείας. Μετά 2-3 άτομα βρίσκονταν συνήθως δίπλα μας και έρχονταν στις προπονήσεις. Ο πρόεδρος Στεφανος Χαρτοφύλης, ο Γιώργος Λίτσιος και η Ευγενία Παστρικού, οι υπόλοιποι λάκισαν. Ήμασταν απλήρωτοι, όπως και ο προπονητής, ήταν δύσκολα τα πράγματα».\n-Δεν προσπαθήσατε να έρθετε σε επαφή με τα μέλη της διοίκησης;\n«Κάναμε πολλές προσπάθειες και ζητήσαμε ραντεβού με τη διοίκηση αρχικά πριν από τα Χριστούγεννα. Ο πρόεδρος μας είπε να κάνουμε υπομονή για λίγο καιρό. Πήραμε λίγα χρήματα, έναντι θα έλεγα και δυσκολευτήκαμε στη ζωή μας».\n-Πιστεύεις ότι θα βρεθεί λύση; Εσύ τι σκοπεύεις να κάνεις τη νέα χρονιά;\n«Καταρχήν εύχομαι και ελπίζω να αλλάξουν τα δεδομένα γιατί όλα τα παιδιά δώσαμε τη ψυχή μας για να ανέβει ο Ιπποκράτης Κω και να γράψει τη σπουδαιότερη σελίδα στην ιστορία του. Με τις υπάρχουσες συνθήκες πάντως δεν έχω σκοπό να μείνω στην ομάδα. Έχω βοηθήσει κι εγώ για να επιτευχθεί ο στόχος της ανόδου και δεν μου αρέσει όλο αυτό το σκηνικό».\n-Υπάρχει ακόμη ένα παιχνίδι στην Κρήτη για να ολοκληρωθεί η σεζόν…\n«Απέμεινε μία αγωνιστική πριν από το τέλος και η ομάδα έχει εξασφαλίσει ήδη την άνοδο της στη Β’ Εθνική. Εμείς θα πάμε για να κερδίσουμε, όπως κάναμε σε όλα τα παιχνίδια. Είμαστε πολεμιστές και θα τα δώσουμε όλα για τη νίκη, άσχετα αν τερματίσουμε πρώτοι ή δεύτεροι. Άλλωστε ο Ιπποκράτης ανέβηκε στη Β’ Εθνική και αυτό είναι που μετράει».\n-Έμεινες ευχαριστημένος από τον εαυτό σου;\n«Πάρα πολύ. Έδωσα το 100% των δυνατοτήτων μου και τη ψυχή μου για να μπορέσει να ανέβει ο Ιπποκράτης στη Β’ Εθνική».\n-Η γνώμη σου για τον 2ο όμιλο νότου της Γ’ Εθνικής;\n«Ήταν πρωτάθλημα ουσιαστικά 2-3 ταχυτήτων. Από την αρχή της χρονιάς ξέραμε ότι εμείς και ο Διαγόρας Δρυοπιδέων ήμασταν τα φαβορί για την άνοδο και νομίζω ότι ξεχωρίσαμε αισθητά, κάτι που φαίνεται και από τη βαθμολογία. Από κει και πέρα υπήρχαν 3-4 καλές ομάδες όπως η Α.Ε. Πεντέλης, ο Λοκρός Αταλάντης και ο Έσπερος Λαμίας. Στην ουρά υπήρχαν αρκετές αδύναμες ομάδες που έχασαν από νωρίς το τρένο της παραμονής και κάποιες άλλες που παλεύουν μέχρι το τέλος».\n-Ο κόσμος σας βοήθησε; Είστε ευχαριστημένοι από την παρουσία του;\n«Όσο μπορούσε ναι, ήταν δίπλα μας και στο σημείο αυτό θα πρέπει να τον ευχαριστήσουμε που ήταν στο γήπεδο και μας στήριξε μέχρι το τέλος».\n-Η δική σου ευχή για τον Ιπποκράτη;\n«Εύχομαι να βρεθεί μία λύση στον Ιπποκράτη γιατί θα είναι πραγματικά κρίμα να πάει χαμένη αυτή η προσπάθεια και η άνοδος στη Β’ Εθνική. Ελπίζω να φτιάξουν τα πράγματα και το καλοκαίρι να μπουν οι διοικητικές βάσεις για κάτι καλύτερο, ώστε η ομάδα να προχωρήσει χωρίς οικονομικά προβλήματα».


Φορολογική ελάφρυνση - Νέα της Αθήνας\n23.05.2021 109 0\nΟι ελληνικές οικογένειες, εκτός από τους κανονικούς φόρους, πληρώνουν επιπλέον 1,5 δισεκατομμύριο ευρώ από τις δικές τους τσέπες για την πρωτοβάθμια και δευτεροβάθμια εκπαίδευση των παιδιών τους, ή 0,85% του ΑΕΠ.\nΟι φορολογούμενοι «έκαναν μια βαθιά ανάσα» από τα μέτρα που ελήφθησαν πέρυσι, τα οποία μείωσαν σημαντικά τους φόρους και τα ασφάλιστρα που καταβλήθηκαν τα προηγούμενα χρόνια.\nΣυγκεκριμένα, η μείωση των ασφαλίστρων, η αναστολή της πληρωμής της εισφοράς αλληλεγγύης, η οποία αναμένεται να ακυρωθεί το 2023, και η αλλαγή στη φορολογική κλίμακα έχουν ενισχύσει τα εισοδήματα των εργαζομένων το 2020, σε μια ιδιαίτερα δύσκολη περίοδο.\nΤα τέλη από 37,1% το 2019 για μια οικογένεια με δύο παιδιά – όταν ο μέσος όρος του ΟΟΣΑ (Οργανισμός Οικονομικής Συνεργασίας και Ανάπτυξης) έφτασε το 24,4% – αναμένεται να μειωθούν σημαντικά κατά την κυκλοφορία των δεδομένων εισοδήματος για το 2020. Σύμφωνα με τους ειδικούς, η μείωση θα είναι μεγάλη, κατά 4-5 μονάδες, και το ποσοστό της φορολογικής επιβάρυνσης θα πλησιάσει το επίπεδο του 32%.\nΩστόσο, μέχρι το 2019, τα στοιχεία του φορολογικού ταμείου που παρουσιάζονται στη χώρα μας ΚΕΦίΜ δείχνουν τεράστια επιβάρυνση για τα νοικοκυριά, ανεξάρτητα από το αν είναι εργαζόμενοι χωρίς παιδιά ή με παιδιά. Σημειώνεται ότι οι τρεις πρώτες θέσεις στην κατάταξη, με τη μεγαλύτερη φορολογική επιβάρυνση, καταλαμβάνονται από την Τουρκία, τη Γαλλία και τη Σουηδία.\nΣύμφωνα με στοιχεία του 2019, ένας άτεκνος εργαζόμενος πλήρωσε το 40,1% του ακαθάριστου εισοδήματός του σε φόρους και τέλη, από 36,1%, τον μέσο όρο του ΟΟΣΑ. Σύμφωνα με την έκθεση, το ποσοστό του ακαθάριστου εισοδήματος έχει ως εξής: 8% είναι φόρος εισοδήματος, 12,5% είναι εισφορές που καταβάλλονται από τον εργαζόμενο και παρακρατούνται από τους μισθούς του, και 19,7% είναι εισφορές που καταβάλλει ο εργοδότης για τον εργαζόμενο.\nΣε αντίθεση με τις περισσότερες χώρες με υψηλή φορολογική επιβάρυνση για τους εργαζόμενους, η χώρα μας δεν παρέχει σημαντικά φορολογικά οφέλη για οικογένειες με παιδιά. Στην πραγματικότητα, οι ελληνικές οικογένειες, εκτός από τους κανονικούς φόρους, πληρώνουν επιπλέον 1,5 δισεκατομμύριο ευρώ από τις δικές τους τσέπες για την πρωτοβάθμια και δευτεροβάθμια εκπαίδευση των παιδιών τους, ή 0,85% του ΑΕΠ. Αυτό είναι περίπου 3200 ευρώ το χρόνο. Επιπλέον, σύμφωνα με την έκθεση του ΟΟΣΑ, οι κατά κεφαλήν δαπάνες για την υγεία στην Ελλάδα είναι 1.678 ευρώ, με το 34% αυτού του ποσού να προέρχεται απευθείας από τις τσέπες των Ελλήνων. Δηλαδή, περίπου 570 ευρώ καταβάλλονται ετησίως.\nΣύμφωνα με το ΚΕΦίΜ:\n• Άτεκνοι εργαζόμενοι μεσαίου εισοδήματος στις χώρες του ΟΟΣΑ πλήρωσαν περισσότερο από το ένα τρίτο, ή 34,6% των μισθών τους, σε φόρο εισοδήματος και ασφάλιστρα.\n• Η φορολογική επιβάρυνση για τους άτεκνους εργαζόμενους στον ΟΟΣΑ κυμαίνεται από 7% στη Χιλή έως 52,2% στο Βέλγιο.\n• Το 2020, η μέση φορολογική επιβάρυνση των νοικοκυριών με τη μορφή φόρου εισοδήματος και ασφαλίστρων ήταν 24,4%, δηλαδή 10,2% χαμηλότερη από την επιβάρυνση των εργαζομένων χωρίς οικογένεια. Οι χώρες με την υψηλότερη φορολογική επιβάρυνση στο εργατικό δυναμικό τείνουν να προσφέρουν τη μεγαλύτερη βοήθεια σε οικογένειες με παιδιά.\nΟ ελεύθερος επαγγελματίας από το Βόλο έπεσε θύμα απάτης


Συμβουλές ρουχισμού για τον χειμώνα. Δώστε ένα τέλος στο ρίγος. - Sela\nΜε το φθινόπωρο να βρίσκεται ήδη προς το τέλος του έχουμε αρχίσει να αντιμετωπίζουμε ήδη τις πρώτες «κρύες» βόλτες/προπονήσεις της σεζόν. Όσοι ασχολείστε χρόνια με την ποδηλασία έχετε μάθει -με τον δύσκολο τρόπο πιθανότατα- το πως θα πρέπει να ντύνεστε ώστε να μην κρυώνετε κατά την διάρκεια της βόλτας/προπόνησης.\nΕπειδή όμως αρκετοί δεν γνωρίζουν και δεν είναι και ό,τι πιο ευχάριστο να ξεκινήσει η προπόνηση και να μην μπορεί κάποιος να κρατήσει το τιμόνι, ή να πονάνε τα κόκαλα, τα γόνατα και να παγώνουν τα δάκτυλα των ποδιών, γι’ αυτό θα σας δώσουμε μερικές συμβουλές ενδυμασίας ώστε να μπορείτε να απολαμβάνετε την ποδηλασία ακόμη και τον χειμώνα!\nΚεφάλι και αυτιά.\nΑπό την κεφαλή αποβάλλεται το μεγαλύτερο μέρος της θερμοκρασίας ενός ατόμου όταν βρίσκεται πάνω στο ποδήλατο. Ειδικά αν ο καιρός είναι κρύος, οι υψηλές ταχύτητες στην ποδηλασία δρόμου κάνουν ακόμη πιο ταχεία την αποβολή θερμότητας. Αυτό μπορεί να οδηγήσει σε πονοκεφάλους, πιασίματα αλλά και κρυολογήματα -για να μην αναφέρουμε την ιγμορίτιδα η οποία μπορεί να σας ταλαιπωρεί μια ζωή. Για να καταπολεμήσετε το κρύο κεφάλι και τα παγωμένα αυτιά, θα πρέπει να προμηθευτείτε κάποιο ποδηλατικό σκουφί από μαλλί -κατά προτίμηση Merino- ώστε να διατηρήσετε το κεφάλι ζεστό και στεγνό. Μια άλλη -και πιο οικονομική πρόταση- είναι κάποια μπαλακλάβα -ξέρετε σαν αυτές που φοράνε οι… τρομοκράτες- ώστε να προστατεύετε και την μύτη σας.\nΠαλάμες, δάκτυλα και καρποί.\nΔυστυχώς, όταν ποδηλατούμε στο κρύο, τα μόνα σημεία του σώματος τα οποία ζεσταίνονται είναι όσα χρησιμοποιούνται. Τα χέρια, οι παλάμες, τα δάκτυλα και οι καρποί -ειδικά στην ποδηλασία δρόμου- δεν «καταπονούνται» ώστε να ζεσταθούν και το αποτέλεσμα είναι να νιώθουμε αυτά τα μέρη πιο κρύα. Για τα κρύα χέρια μπορείτε να χρησιμοποιήσετε δερμάτινα γάντια, τα οποία θα τα κρατήσουν ζεστά και δεν θα σας εμποδίσουν στον χειρισμό του ποδηλάτου. Κοιτάξτε και σε μαγαζιά πέρα των ποδηλατικών, ώστε να βρείτε κάποια τα οποία θα είναι από γνήσιο δέρμα.\nΤα περισσότερα ποδηλατικά παπούτσια είναι σχεδιασμένα για χρήση κατά τους καλοκαιρινούς μήνες. Αυτό συνεπάγεται πως είναι ελαφριά πολύ, με πάρα πολύ καλό αερισμό ώστε να μην ζεσταίνονται τα πόδια. Τι γίνεται, όμως, όταν ο καιρός αρχίσει να κρυώνει; Αλλάζουμε παπούτσια; Όχι φυσικά, φοράμε μάλλινες κάλτσες (εφόσον δεν μας ενοχλούν στα παπούτσια) και τοποθετούμε εξωτερικά καλύμματα παπουτσιών από νεοπρέν τα οποία κόβουν τον κρύο αέρα και δίνουν την δυνατότητα στα πόδια να διατηρηθούν ζεστά. Επιλέξτε κάποιο κάλυμμα παπουτσιών το οποίο είναι αρκετά ψηλό ώστε να προστατεύει και τον αστράγαλο. Επίσης θετικό θα είναι να είναι και αδιάβροχα.\nΠοδηλατώντας στο κρύο, όχι μόνο δεν το ευχαριστιόμαστε αλλά είμαστε και πιο επιρρεπής στους τραυματισμούς. Επίσης όταν οι μύες των ποδιών δεν κρυώνουν, αποδίδουν και καλύτερα καθώς δεν «ξοδεύεται» ενέργεια ώστε να ζεσταθούν. Ένα μακρύ χειμερινό κολάν είναι απαραίτητο ώστε να κρατήσετε ζεστά τα πόδια αλλά και να αποφύγετε κάποιον τραυματισμό.\nΚορμός – Σώμα.\nΤέλος έμεινε ο κορμός ο οποίος δέχεται τον περισσότερο κρύο αέρα -καθώς έχει την μεγαλύτερη επιφάνεια. Επιπλέον όταν ο κρύος αέρας χτυπάει τον κορμό του αναβάτη μπορεί να προκαλέσει αρκετά προβλήματα, όπως κρυοπαγήματα, ψύξεις μέχρι και πνευμονία. Γι’ αυτόν τον λόγο θα πρέπει ο αναβάτης να έχει αρκετές στρώσεις τεχνικών ρούχων, ώστε να μπορεί να εξατμίζεται ο ιδρώτας αλλά να μην «εισέρχεται» κρύος αέρας. Ένα base layer από μαλλί Merino και από πάνω κάποιο jersey με windstopper ιδιότητες είναι αρκετά για τις περισσότερες βόλτες/προπονήσεις στην Ελλάδα.\nΈχετε να δώσετε κάποια άλλη συμβουλή όσον αφορά τον ρουχισμό;\nTags: ποδηλατικά ρούχα, ρουχισμός για κρύο, χειμώνας και ποδήλατο


Must Magazine - ΑΡΑΚΑΣ ΛΕΜΟΝΑΤΟΣ\nΔημ. : Κυριακή, 23 Αυγούστου 2020 11:00\nΔεν λέμε, καλές οι εναλλακτικές, πιο μοντέρνες συνταγές, καλές οι γκουρμεδιές, αλλά έρχεται και εκείνη η στιγμή που θες απλά ένα λαχταριστό, ζεστό φαγάκι που σου έφτιαχνε η μαμά και η γιαγιά σου για να νιώσεις αυτή τη γλυκιά θαλπωρή στο μυαλό και στο στομάχι. Τι καλύτερο λοιπόν, μιας και είμαστε στην καρδιά του καλοκαιριού, από ένα τέλειο πιάτο με λεμονάτο αρακά;\n2. Στη συνέχεια, προσθέτετε τον αρακά και ανακατεύετε. Ρίχνετε αλάτι, πιπέρι, τον άνηθο και το νερό και αφήνετε το φαγητό βράσει σε μέτρια φωτιά. Ανακατεύετε με απαλές κινήσεις κάθε τόσο. Παράλληλα να προσέχετε μην μείνει το φαγητό χωρίς νερό - γενικώς είναι προτιμότερο να προσθέτετε κάθε τόσο από λίγο παρά να έχετε ρίξει εκ των προτέρων πολύ.


Πρώτη Δημοσίευση:\tΤετάρτη, 09. 10. 2019 - 12:05\nΑύξηση στον κύκλο εργασιών τους παρουσιάζουν από το 2016 οι επιχειρήσεις εκμετάλλευσης τουριστικών και ταξιδιωτικών γραφείων της χώρας σύμφωνα με την ICAP.\nΑυτό τονίζεται σε κλαδική μελέτη «Τουριστικά – Ταξιδιωτικά Γραφεία» που εκπόνησε πρόσφατα η Διεύθυνση Οικονομικών Μελετών της ICAP ΑΕ και η οποία εστιάζει στις τουριστικές επιχειρήσεις που εκμεταλλεύονται γραφεία εισερχόμενου, εσωτερικού και εξερχόμενου τουρισμού. Συγκεκριμένα το μέγεθος αγοράς του εισερχόμενου οργανωμένου τουρισμού σημείωσε αύξηση περίπου 7%, ως συνέπεια της σημαντικής αύξησης του τουριστικού ρεύματος προς τη χώρα μας το 2018, όπως τονίζει η Σταματίνα Παντελαίου, Διευθύντρια Οικονομικών - Κλαδικών Μελετών της ICAP.\nΤην ίδια στιγμή στα πλαίσια της συγκεκριμένης μελέτης, όπως τονίζει η εταιρία, έγινε εκτεταμένη χρηματοοικονομική ανάλυση των επιχειρήσεων του κλάδου βάσει 17 επιλεγμένων αριθμοδεικτών. Επίσης, συνετάχθη ομαδοποιημένος ισολογισμός για τη 5ετία 2013-2017 με δείγμα 34 αντιπροσωπευτικών εταιρειών εισερχόμενου τουρισμού και 33 εταιρειών εσωτερικού – εξερχόμενου τουρισμού. Από τα σχετικά δεδομένα προέκυψε ότι, οι πωλήσεις του δείγματος των εταιρειών εισερχόμενου τουρισμού κατέγραψαν σωρευτική αύξηση 30% την εξεταζόμενη 5ετία, ενώ τα καθαρά κέρδη των επιχειρήσεων αυξήθηκαν σωρευτικά κατά 14% περίπου. Οι πωλήσεις του δείγματος των εταιρειών εσωτερικού – εξερχόμενου τουρισμού, κατέγραψαν σωρευτική αύξηση περίπου 62%, ενώ τα κέρδη προ φόρου υπερδιπλασιάστηκαν την ίδια περίοδο.\nΤο 36,7% των αφίξεων αφορά σε οργανωμένα ταξίδια\nΣύμφωνα με τον Κωνσταντίνο Παλαιολόγο, Senior Consultant Οικονομικών Μελετών της ICAP, o οποίος επιμελήθηκε της εν λόγω κλαδικής μελέτης, ο εισερχόμενος τουρισμός καλύπτει το μεγαλύτερο μέρος της ζήτησης για τουριστικές υπηρεσίες στην Ελλάδα. Ανοδικά κινήθηκε για 6η συνεχή χρονιά η τουριστική κίνηση προς τη χώρα μας το 2018, οπότε και αφίχθηκαν 30,1 εκατ. τουρίστες, καταγράφοντας αύξηση 10,8% σε σχέση με το 2017. Το 36,7% των συνολικών αφίξεων αφορά αφίξεις μέσω οργανωμένων ταξιδιών (περίπου 10 εκατ. αφίξεις το 2017). Σε σχέση με τον εξερχόμενο τουρισμό, το 2018 πραγματοποιήθηκαν από ημεδαπούς 795 χιλ. προσωπικά ταξίδια στο εξωτερικό (αύξηση 28% σε σχέση με το 2017). Επίσης, συνολικά 7,9 εκατ. ήταν ο αριθμός των ταξιδιών κάθε είδους που πραγματοποιήθηκαν από τους ημεδαπούς το 2018 (αύξηση 6% σε σχέση με το 2017).\nIcap: Επιβεβαιώνει τη διαβάθμιση «Α» για την ΓΕΚ Τέρνα\nICAP: Απέσυρε την πιστοληπτική διαβάθμιση της MLS\nICAP: «Παίρνει μπρος» ο κλάδος λευκών συσκευών\nΑύξηση παραγωγής στις ιχθυοκαλλιέργειες στην Ελλάδα\nΑισιοδοξία για ελληνική οικονομία παρά τις περιφερειακές εντάσεις


Καρδαρίτσι Αρκαδίας - Βικιπαίδεια\nΤο Καρδαρίτσι είναι χωριό του Νομού Αρκαδίας, στην Δημοτική Ενότητα Κοντοβάζαινας του Δήμου Γορτυνίας.\nΣύμφωνα με στοιχεία από την Απογραφή του 2011 έχει πληθυσμό 41 κατοίκους, ενώ κατά την προηγούμενη απογραφή αυτήν του 2001 είχε πληθυσμό 108 κατοίκους.\nΒρίσκεται χτισμένο στις νοτιοδυτικές πλαγιές του Αφροδίσιου Όρους και σε υψόμετρο περίπου 880 μέτρων. Η θέση του οικισμού προσφέρει θέα προς την γύρω περιοχή, ενώ τριγύρω του υψώνονται οι κορυφές του Αγίου Γεωργίου, της Αγίας Παρασκευής και του Αγίου Κωνσταντίνου.\nΓειτνιάζει με τα χωριά και τους οικισμούς: Βελημάχι, Σούδελη, Αποσκιά στα βορειοανατολικά, Άγιος Νικόλαος, Παραλογγοί στα βόρεια, Πέτας στα βορειοδυτικά, Βιδιάκι στα νοτιοδυτικά· ενώ σε σχετικά κοντινή απόσταση βρίσκονται τα χωριά και οι οικισμοί: Πελέκι, Βούτσης στα νότια-νοτιοανατολικά, Μοναστηράκι στα νότια, Κοντοβάζαινα στα νοτιανατολικά, καθώς και τα Τριπόταμα της Αχαΐας στα βορειοανατολικά.\nΗ Τοπική Κοινότητα Καρδαριτσίου συνορεύει με την Τ.Κ. Παραλογγών στα βόρεια και βορειοδυτικά, την Τ.Κ. Βελημαχίου σε όλο το ανατολικό τμήμα της, την Τ.Κ. Μοναστηρακίου στα νότια, και την Τ.Κ. Βιδιακίου στα ανατολικά και νοτιοανατολικά.\nΗ τοπική οικονομία βασίζεται στον πρωτογενή τομέα παραγωγής και οι μόνιμοι κάτοικοι του χωριού απασχολούνται κατά κύριο λόγο με την κτηνοτροφία και την γεωργία.\nΤο χωριό διαθέτει κοινοτικό κατάστημα, δίπλα στο οποίο βρίσκεται τοποθετημένος ένας ανδριάντας του οπλαρχηγού της Επανάστασης του 21, Θεόδωρου Κολοκοτρώνη. Η κεντρική εκκλησία του χωριού είναι αφιερωμένη στον Άγιο Νικόλαο και βρίσκεται χτισμένη στο νότιο τμήμα του οικισμού. Παλαιότερα στο Καρδαρίτσι λειτουργούσε και Δημοτικό Σχολείο.\nArcadia.ceid.upatras.gr - Καρδαρίτσι-Γορτυνία-Αρκαδία.\nArcadians.gr - Η ιστορία ενός χωριού-Καρδαρίτσι.\nΕπίσημος ιστότοπος του Συλλόγου Καρδαριτσιωτών (Kardaritsi.gr).\nΑνακτήθηκε από "https://el.wikipedia.org/w/index.php?title=Καρδαρίτσι_Αρκαδίας&oldid=7886792"\nΤελευταία επεξεργασία στις 18 Νοεμβρίου 2019, στις 18:35


Η ελληνοπερσική σύγκρουση του 5ου αιώνα π.Χ. υπήρξε η αφορμή, προκειμένου να αναπτυχθεί σε ορισμένους πνευματικούς κύκλους μεταξύ των Ελλήνων μια ενδιαφέρουσα αντίληψη, η οποία...\nαφορά τα σύνορα μεταξύ Ευρώπης και Ασίας ως όρια φυσικής εξουσίας των Ελλήνων και των Περσών αντίστοιχα. Η αντίληψη αυτή είναι ιδιαίτερα εμφανής στον Αισχύλο και τον Ηρόδοτο.\nΣτους Πέρσες του Αισχύλου μπορούμε να παρατηρήσουμε ότι τα θαλάσσια στενά του Βοσπόρου / Ελλησπόντου στέκονται ως μια βασική διαχωριστική γραμμή μεταξύ Ανατολής και Δύσης. Σ' αυτό το δράμα η προσπάθεια του Ξέρξη να ζέψει το στενό με ένα είδος θαλάσσιας γέφυρας και να διαβεί από την Ασία στην Ευρώπη, για να την υποτάξει, αποτελεί μια ύβρη, μια παραβίαση των συνόρων που έχουν οριστεί από τους θεούς, για να χωρίζουν τις δύο ηπείρους.\nΤα δικαιώματα του Ποσειδώνα, το γεωγραφικό δικαίωμα επιβίωσης της Ελλάδος και το όριο ανοχής των ενεργειών του Ξέρξη συνδέονται στον Ελλήσποντο σε μια αδιάσπαστη ενότητα.\n H μομφή επικεντρώνεται, λοιπόν, ακριβώς στη διάβαση του συνόρου: το φάντασμα του Δαρείου επισημαίνει ότι ο Ξέρξης επέβαλε στο στενό έναν ζυγό ακατανόητο για τον γέρο βασιλιά (στ. 744).\nΤην ίδια καίρια σημασία ως σύνορο Ευρώπης και Ασίας έχει ο Ελλήσποντος και στον Ηρόδοτο: όπως και στους Πέρσες, έτσι κι εδώ η διάβαση του Ελλησπόντου βρίσκεται στο επίκεντρο του ενδιαφέροντος και διαμορφώνεται από την πλευρά της αφηγηματικής τεχνικής σε αποκορύφωμα. Όπως ο Αισχύλος, έτσι και ο ιστορικός καθιστά μεταφυσική την υδάτινη γραμμή και την αφήνει να γίνει στο χώρο των ανθρώπινων πράξεων το σύμβολο των ορίων, τα οποία ξεπέρασε ο Ξέρξης. Η διαχωριστική γραμμή μεταξύ Περσίας και Ελλάδας είναι δεδομένη εκ φύσεως και προσδιορισμένη έτσι από την μοίρα, ενώ η υπέρβαση της απαιτεί υψηλότερες δυνάμεις. Η πρώτη προσπάθεια ως γνωστόν αποτυγχάνει, στο περιθώριο γίνονται πολλά παράξενα πράγματα: διεξάγονται βαθυστόχαστες συζητήσεις και ο Αρτάβανος προειδοποιεί τον Ξέρξη πως έχει στο ύδωρ και στην ξηρά, δηλ. εντέλει στην ίδια τη φύση, τους πιο αποφασιστικούς εχθρούς του. Τα παράξενα φαινόμενα (7.37.2, 7.42.2) είναι οι πρώτες προειδοποιήσεις και κατόπιν η φύση ανθίσταται με θύελλες και πλημμύρες (7.34, 7.188, 8.12, 8.37.3, 8.129.2). Ο Αρτάβανος αποδεικνύεται ότι έχει δίκαιο (7.49.1): η φύση είναι εναντίον του Ξέρξη, ο οποίος περιφρόνησε τα όρια της, όπως συμβολίζει με έμφαση και η τιμωρία της μαστίγωσης του Ελλήσποντου από τον Πέρση βασιλιά (7.35). Όταν ο Ξέρξης πατάει τελικά στο έδαφος της Ελλάδας, ένας Ελλησπόντιος τον περνά για τον Δία (7.56) - ένα επιπλέον δείγμα ότι ο Ξέρξης ξεπέρασε τα ανθρώπινα όρια. Γενικά ο γεωγραφικός διαχωρισμός παίζει και στον συνολικό σχεδιασμό των Ιστοριών έναν κεντρικό ρόλο: ο Πέρσης Αρταΰκτης σταυρώνεται κατά χαρακτηριστικό τρόπο εκεί, όπου ο Ξέρξης άφησε να κατασκευασθεί η δυσοίωνη γέφυρα.\nΔεν είναι όμως μόνο τα θαλάσσια όρια που χωρίζουν Ευρώπη και Ασία και τις αντίστοιχες σφαίρες επιρροής. Το ίδιο ισχύει και για τα ποτάμια σύνορα. Ο ποταμός Στρυμόνας φαίνεται να αποτελεί για τον Αισχύλο ένα δεύτερο όριο της Ευρώπης απέναντι στην Ασία μετά το κυρίως μέτωπο, που είναι ο Ελλήσποντος. Στους Πέρσες (495 κ.εξ.) είναι το ποτάμι, στο οποίο οι Μήδοι θα γνωρίσουν τον όλεθρο, προσπαθώντας να το περάσουν παγωμένο κατά την ταπεινωτική επιστροφή από την Ευρώπη στην Ασία. Οι περισσότεροι φιλόλογοι θεωρούν ότι τα γεγονότα που περιγράφονται εκεί είναι φυσικώς αδύνατα και ότι το επεισόδιο είναι προφανώς φανταστικό, με σκοπό να τονιστεί η θεϊκή τιμωρία για την ύβρη του Ξέρξη. Η λειτουργία του Στρυμόνα ως δεύτερου ορίου μεταξύ Ασίας και Ευρώπης έχει το παράδοξο αντίστοιχό της στην ασιατικό ήπειρο στον Άλη ποταμό που ποτέ του δε διέσχισε ο μονάρχης-υπόδειγμα του Αισχύλου Δαρείος (864-865). Η σχεδόν μεταφυσική θέση των υγρών ορίων στον Αισχύλο αποδεικνύει ότι η ιστορία του Κροίσου, ο οποίος ηττήθηκε, όταν διέβη τον Άλη ποταμό, πρέπει να είχε κερδίσει συμβολική αξία ήδη πολύ πριν από τον Ηρόδοτο και ότι οι Αθηναίοι ήταν πεπεισμένοι για την ιδέα ενός τέτοιου συνόρου. Παρόμοια ποτάμια σύνορα στον Ηρόδοτο είναι ο ποταμός Αράξης στην αποτυχημένη εκστρατεία του Κύρου ενάντια στους Μασσαγέτες (1.201 κ.εξ.) και ο Ίστρος στην εκστρατεία του Δαρείου εναντίον των Σκυθών (4.89 κ.εξ.). Η διπλή παραβίαση των ορίων που χωρίζουν την Ευρώπη από την Ασία (Ελλήσποντος, Στρυμών) οδήγησε τους Πέρσες σε αφανισμό της δύναμής τους. H υπερβολική εδαφική επέκταση της κυριαρχίας τους κατέληξε στην ύβρη εναντίον της φύσης και των θεών και είχε ως αποτέλεσμα τη συντριβή τους.\n Βλ. Πέρσες στ. 50, 65-72, 130-132, 721-726, 736, 744-752. Γενικά το μοτίβο του ζεψίματος είναι κεντρικό στους Πέρσες: η προσπάθεια του Ξέρξη να υποδουλώσει την Ευρώπη-Ελλάδα στους Πέρσες εκφράζεται με μια περίπλοκη εικονοποιΐα ζεψίματος. Εκτός από το ζέψιμο του Ελλήσποντου πβ. και την προσπάθεια ζεψίματος της γυναίκας με τα δωρικά ενδύματα στο όνειρο της Άτοσσας, μητέρας του Ξέρξη. Το όνειρο δείχνει ότι κάθε μια από τις δύο αδερφές του ονείρου (Ευρώπη-Ασία) δικαιούται τη δική της σφαίρα επιρροής ορισμένη από τη μοίρα (186-187) και ότι ήταν λάθος του Ξέρξη που προσπάθησε να τις ενώσει. Μετά την περσική ήττα ακόμη και η Ασία προσπαθεί να απαλλαγεί από το ζυγό της (592-594). Aς σημειωθεί ότι οι δυο γυναίκες του ονείρου της Άτοσσας ερμηνεύτηκαν από τον Paley ως προσωποποιήσεις των Ελλήνων της Ασίας και της Ελλάδας αντίστοιχα, αλλά αφενός δε φαίνεται πιθανό να ήθελε να τονίσει ο Αισχύλος τη δυσμενή θέση των Ελλήνων της Ασίας, αφετέρου το γεγονός ότι ο ποιητής αποκαλεί τις γυναίκες αδελφές από το ίδιο γένος μπορεί να εξηγηθεί από τη γνώση του των γενεαλογιών που έκαναν τους Πέρσες απογόνους του Έλληνα ήρωα Περσέα (Ηρόδ. 7.61. Πβ. Ελλάν. απ. 59-60). Εναλλακτικά μπορούμε να επικαλεστούμε το γεγονός ότι η Ασία και η Ευρώπη θεωρούνταν αδερφές, κόρες του Ωκεανού (Σ Αισχ., Πέρσ.185). Η εικόνα των δύο γυναικών-αδερφών που συμβολίζουν δύο έθνη ή χώρες μπορεί να παραβληθεί με τις δύο αδερφές που συμβολίζουν την Ιερουσαλήμ και τη Σαμάρεια στο όνειρο του Ιεζεκιήλ. Στον Προμηθέα (734) το όριο Ευρώπης και Ασίας είναι η Μαιώτιδα λίμνη (πβ. Ηρόδ. 4.45 και το ιπποκρατικό Περί αέρων, υδάτων, τόπων 13).\n Πβ. την διώρυγα στον Άθω, την οποία προωθεί ο Ξέρξης από μεγαλοφροσύνη. Η υψηλή ευαισθησία για συνοριακά σημεία εκ φύσεως δεδομένα υπογραμμίζεται επίσης και με την επίπληξη της Πυθίας στην ερώτηση των Κνιδίων, οι οποίοι για την προστασία της χερσονήσου τους από τους Πέρσες ήθελαν να την αποκόψουν εντελώς από τη στεριά (Ηρόδ. 1.174).


Χελιδόνα - Μουσείο Εκπαίδευσης Αγίου Δημητρίου\nΈθιμο της Β. Ελλάδας και των νησιών του Αιγαίου. Κάθε 1η Μαρτίου ή στις 21 Μαρτίου που είναι η μέρα της εαρινής ισημερίας τα παιδιά ξεχύνονταν στους δρόμους μαζί με τις αυτοσχέδιες ¨ χελιδόνες ¨ τους , για να πάνε από σπίτι σε σπίτι τραγουδώντας τον ερχομό των χελιδονιών και της Άνοιξης.\nΤη Χελιδόνα την έφτιαξε με πολύ μεράκι ο φίλος του Μουσείου Γιώργος Παίζης.\nΒρίσκεστε εδώ: Αρχική » Μουσείο » Παιχνίδια » Χελιδόνα


Ξεκούραστα μάτια με 3 μικρά μυστικά ομορφιάς! | beauty-secrets.gr\nΞεκούραστα μάτια με 3 μικρά μυστικά ομορφιάς!\nΑποκτήστε ξεκούραστα μάτια με 3 μικρά μυστικά ομορφιάς. Στο άρθρο που ακολουθεί θα βρείτε μυστικά για να καταπολεμήσετε τους μαύρους κύκλους και τις σακούλες κάτω από τα μάτια.\nΞεκούραστα μάτια με επιθέματα τσαγιού\nΌποια και αν είναι η αιτία των μαύρων κύκλων, η αισθητική απαιτεί την εξαφάνισή τους» πράγμα το οποίο δεν είναι καθόλου εύκολο. Για την καταπολέμησή τους συνιστώνται διάφορα ειδικά προϊόντα, αλλά και αρκετά γιατροσόφια. Τα οποία δύσκολα βέβαια τους εξαφανίζουν, αλλά έστω θα δείξουν πιο ξεκούραστα. Τα επιθέματα με ζεστό, όχι καυτό) τσάι είναι το πρώτο και φτηνότερο μέσον καταπολέμησης τους.\nΗ τεΐνη προκαλεί συστολή των τριχοειδών αγγείων και έτσι βοηθάει στον περιορισμό των μαύρων κύκλων. Τα επιθέματα θα πρέπει να παραμείνουν στα κλειστά μάτια, για 10 λεπτά το λιγότερο. Αν οι μαύροι κύκλοι συνοδεύονται από ελαφρύ πρήξιμο, δείχνουν ότι το πρόβλημα οφείλεται στην κακή λεμφατική λειτουργία. Θα πρέπει να εναλλάσσετε ζεστά και κρύα επιθέματα τσαγιού για αρκετή ώρα.\nΔες ακόμα:Φροντίδα για την ευαίσθητη περιοχή των ματιών!\nΕιδικά προϊόντα για ξεκούραστα μάτια\nΑν τα μάτια σας έχουν μονίμως μαύρους κύκλους και πρήξιμο, θα πρέπει κάθε πρωί και βράδυ να χρησιμοποιείτε κάποιο ειδικό προϊόν. Τα προϊόντα αυτά περιέχουν ενεργές αποσυμφορητικές, αντιφλεγμονώδεις ουσίες. Οι οποίες διεγείρουν την κυκλοφορία στα τριχοειδή αγγεία και ενισχύουν τα λεπτά τοιχώματά τους.\nΓια να έχετε ακόμα καλύτερα αποτελέσματα, καλό είναι την ώρα που τα εφαρμόζετε γύρω από τα μάτια, να πιέζετε ελαφρά την περιοχή. Με αυτόν τον τρόπο διεγείρεται η λεμφατική και κυκλοφορική λειτουργία στην περιοχή, με αποτέλεσμα να μειώνονται οι κύκλοι και το πρήξιμο.\nΘα πρέπει να αποφεύγετε το κάπνισμα και να πίνετε άφθονο νερό, για να βελτιώσετε στο μέγιστο την κυκλοφορία της λέμφου στην περιοχή των ματιών.\nΔες ακόμα:Σακούλες κάτω από τα μάτια: Αντιμετώπιστε τις\nΚαλό είναι να μην προσπαθήσετε πάση θυσία να καλύψετε τους μαύρους κύκλους σας, διότι υπάρχει κίνδυνος να τους τονίσετε ακόμα περισσότερο. Θα πρέπει να γνωρίζετε ότι τα concealer περιέχουν χρώμα, ενώ η υφή τους είναι κολλώδης και δύσκολα μπορεί κανείς να τα απλώσει σε πολύ λεπτό στρώμα.\nΓια να καλύψετε τους κύκλους σας, χρησιμοποιείστε ένα υγρό πινέλο ή ένα φον ντε τεν. Καλό είναι να μην βάφετε όλη την περιοχή κάτω από τα μάτια. Αλλά μόνο το εσωτερικό τμήμα της, εκεί δηλαδή όπου οι κύκλοι και οι σακούλες είναι εντονότεροι.\nΘα πρέπει να αποφεύγετε τους έντονους μπλε και μωβ τόνους στο μακιγιάζ σας, διότι τονίζουν το φυσικό χρώμα των κύκλων. Προσπαθήστε να βάφετε περισσότερο την περιοχή πάνω από τα μάτια, ώστε να μην πέφτει η προσοχή στην περιοχή κάτω από αυτά.\nTagged in concealer, ΚΟΜΠΡΕΣΕΣ ΓΙΑ ΠΡΗΣΜΕΝΑ ΜΑΤΙΑ, Κουρασμένα μάτια, ΚΟΥΡΑΣΜΕΝΟ ΒΛΕΜΜΑ, ΜΑΚΙΓΙΑΖ ΓΙΑ ΞΕΚΟΥΡΑΣΤΑ ΜΑΤΙΑ, μαύροι κύκλοι, ξεκουραστα ματια, πρηξιμο στα ματια, ΠΡΗΣΜΕΝΑ ΜΑΤΙΑ, ΠΡΟΙΟΝΤΑ ΓΙΑ ΜΑΥΡΟΥΣ ΚΥΚΛΟΥΣ\nPrevInBeautyLand: Η μόνιμη έκθεση ομορφιάς!\nNextΧριστουγεννιάτικα γλυκά από όλο τον κόσμο


Παιχνίδι Υποστήριξη Χέλι σε απευθείας σύνδεση\nΘύελλα Χέλι 2\nPolly Pocket: Αποστολή διάσωσης\nΝτόρα: Crazy μαχητής\nδιαχειριστείτε ένα ελικόπτερο\nAngry Birds Πετώντας κακό γουρούνι\nΟι αλλοδαποί Monsters Πολέμου\nΗ τελική ήττα των τεράτων\nΔρ. Atom & Quark Scrappy Dog\nΕλικόπτερο Chaser Pro\n(ψήφοι:54, Μέση βαθμολογία: 4.37/5)\nΑυτό είναι για να ξεκινήσει η παρέλαση του στρατιωτικού υλικού, και αυτό κοστίζει περίπου το στρατώνα. Σας δίνεται η ευκαιρία να λάμψει στο\nυπηρεσία, χρησιμοποιήστε το ελικόπτερο για τη μεταφορά των μπλοκ που θα χρησιμοποιηθούν για την αποκατάσταση της οδού. Γι 'αυτό το γάντζο φορτίου με σχοινί, και να προχωρήσουμε στην επιθυμητή θέση, θα πρέπει να έχετε χρόνο πριν\nκαι έτρεξε έξω από φυσικό αέριο, αλλά να είστε προσεκτικοί, αν σπάσει το ελικόπτερο να χάσει. Έλεγχος του ελικοπτέρου με το ποντίκι, τα πλήκτρα a / s να μειώσει το σχοινί, q / w να άρει την ένδειξη κενό για σχοινί\nοχήματα εκτόξευσης, P - παύση του παιχνιδιού.